Τελέστηκε ο Αγιασμός στην Σχολή Βυζαντινής Μουσικής\nΗράκλειο, 5 Οκτωβρίου 2011\nΤην Δευτέρα, 3 Οκτωβρίου 2011 και ώρα 6,30 το απόγευμα τελέσθηκε ο Αγιασμός για την έναρξη των μαθημάτων στην Σχολή Βυζαντινής Μουσικής της Ιεράς Αρχιεπισκοπής Κρήτης.\nΤόν Αγιασμό ετέλεσε ο Σεβασμιώτατος Αρχιεπίσκοπος Κρήτης κ.κ. Ειρηναίος και παρόντες ήταν ο Πρόεδρος της Διοικούσης Επιτροπής, πανοσιολ. Αρχιμανδρίτης κ. Παΐσιος Λαρεντζάκης και τα μέλη της, το διδακτικό προσωπικό, οι μαθήτριες και οι μαθητές της Σχολής.\nΜετά το πέρας της τελετής του Αγιασμού ωμίλησαν ο Σεβασμιώτατος Αρχιεπίσκοπος Κρήτης κ. Ειρηναίος και ο Διευθυντής της Σχολής κ. Αντώνιος Πλαΐτης, σχετικά με τη Σχολή και το έργο της, ευχόμενοι καλή χρονιά και καλή πρόοδο, παρά τίς δύσκολες οικονομικές και κοινωνικές συνθήκες που βιώνει ο Τόπος μας.\nΝα υπενθυμίσουμε ότι στη Σχολή Βυζαντινής Μουσικής της Ιεράς Αρχιεπισκοπής Κρήτης διδάσκονται και παραδοσιακά όργανα όπως Λύρα, Λαούτου, Ούτι, Ταμπουράς και Κανονάκι και τα μαθήματα για την εκμάθηση των μουσικών οργάνων είναι ατομικά.


Θέμα δημοσίευσης: Σωστή κίνηση deemon\nΔημοσιεύτηκε: 28 Νοέμ 2006, 21:15\ndeemon καλώς. Συμφωνώ. Στα κλειστά πνεύματα αναλογούν κλειστά θέματα και ιδίως ελευθερία στο λόγο. Μόνο μη το διατυπώνεις σαν απειλή γιατί δεν σου πάει το πηλίκιο. Εξάλλου συμφωνώ, αφού βαρέθηκα να χτυπάω του κουφού την πόρτα.\nnoxteryn, είσαι ότι πρέπει για δούλεμα και να χρωστάς χάρη στον deemon που τα κατάλαβε όλα και βρίσκει ότι πρέπει να σας προστατέψει για να μην εκτεθείτε ακόμα περισσότερο. Δυστυχώς κλείνει το θέμα και δεν έμαθα αν η λεμονάδα είναι με ανθρακικό ή άνευ.\nΜου στερείτε τη διασκέδαση αγαπητοί φίλοι, αλλά χαλάλι σας επειδή είσαστε αμερόληπτοι και ιδίως πλήρως καταρτισμένοι στα παίγνια…\nΥΓ: Μήπως μπορείτε να μου πείτε τι θέματα επιθυμείτε να εισάγω ή να σας αποχαιρετήσω τελείως παρά τον σπαραγμό σας;\nΝα απαντήσει ο noxteryn που είναι και καλός χορευτής (με όποιο συμπέρασμα συνάγεται) …\nΘέμα δημοσίευσης: Re: Σωστή κίνηση deemon\nΔημοσιεύτηκε: 28 Νοέμ 2006, 21:35\ndeemon καλώς. Συμφωνώ. Στα κλειστά πνεύματα αναλογούν κλειστά θέματα και ιδίως ελευθερία στο λόγο. Μόνο μη το διατυπώνεις σαν απειλή γιατί δεν σου πάει το πηλήκιο. Εξάλλου συμφωνώ, αφού βαρέθηκα να χτυπάω του κουφού την πόρτα.\nΤο post του daemon είχε πιο πολύ σκοπό να προειδοποιήσει και να προλάβει ενδεχόμενη μετατροπή και αυτού του θέματος σε χώρο αντιπαράθεσης. Σαν νεόκοπος σε θέματα moderator (συντονιστή). Τα post που προηγήθηκαν δεν δείχνουν να οδηγούν ακόμα σε αντιπαράθεση. Οπότε θεωρήστε το σαν προειδοποίηση. Δεν συντρέχει λόγος να κλειδωθεί το θέμα\nΑν όμως συνεχίσετε να γράφετε σε ύφος αντίστοιχο με το υστερόγραφο σας πιστεύω ότι εσείς δίνετε την αφορμή\nΔημοσιεύτηκε: 28 Νοέμ 2006, 23:30\nΊσως όμως, θα έπρεπε κι εσείς να ρίξετε μια ματιά στη FANTA ή την ΗΒΗ που προηγείται μέσω της λεμονάδας (ασύληπτη εξυπνάδα). Ωστόσο όταν κάποιος (όπως εγώ) είναι αφοπλισμένος απέναντι στον υποκειμενισμό και στη χρήση εξουσίας που τον συνοδεύει, δεν μπορεί παρά να υφίσταται τις παρατηρήσεις υπό τύπο προειδοποίησης, ακόμα και αυτές που αναλογούν σε άλλους. Τις υφίσταμαι βεβαίως αλλά δεν τις αποδέχομαι όσο λίγο και να σας ενδιαφέρει, αφού με έχετε κατατάξει στους εχθρούς του μαθηματικού λογισμού.\nΜου κάνει όμως (και αυτό είναι ειλικρινές) πραγματική εντύπωση ότι διακρίνατε πως ούτε συνέχισα τη συζήτηση, αλλά απλά απάντησα στον φίλο που είχε απορίες, χωρίς να βρισκόμαστε στο ίδιο ακριβώς θέμα. Το έγραψα και στον eirik, ότι όταν βρισκόμαστε στα μαθηματικά, κάθε θέμα μπορεί να σχετιστεί με μεγάλη ευκολία με όλα τα άλλα, αφού δεν υπάρχει σχεδόν, για να μη πω απολύτως που είναι το ορθό, κανένα αυτόνομο γνωστικό αντικείμενο στην όλη επιστήμη. Ιδίως όταν βρισκόμαστε στη ΔΙΔΑΚΤΙΚΗ που άπτεται όλων των μαθημάτων.\nΔημοσιεύτηκε: 29 Νοέμ 2006, 13:54\nΧαρράσσω ευθύγραμμο τμήμα ΑΒ .Αυτό το θεωρώ 1 .Αντίλογε εσείς μπορείτε να το θεωρείσετε ως 1 ;\nΠαράκληση: θέλω να αντιλειφθείτε (όλοι) ότι κάνω ερωτήσεις για να καταλάβω και οχι να παγιδεύσω.\nΔημοσιεύτηκε: 29 Νοέμ 2006, 14:42\nΚύριε bilstef, όχι μόνο αυτό, αλλά και αυτό, θεωρώ ότι εκφράζει τον αριθμό 1. Όπως και 1 τετράγωνο και 1 τρίγωνο και 1 όποιο σχήμα, διότι ακόμα και τα μέρη του σχήματος τα αντιλαμβάνομαι επίσης σαν 1 το καθένα, αφού μετά τον μερισμό υπακούει στις προδιαγραφές του 1. Το εποπτικά ακέραιο, με ίδια μορφή (όποια) και όρια, εκφράζει το 1. Έτσι δημιουργήθηκε (αιτία) η έννοια του 1 από την ανθρώπινη νόηση.\nΣε ότι αφορά την παγίδευση στην οποία αναφέρεσθε, σε ότι με αφορά τουλάχιστον, μπορείτε ελεύθερα να την επιχειρήσετε και σας βεβαιώνω ότι δεν πρόκειται να σας παρεξηγήσω. Είναι θεμιτός για μένα σαν τρόπος διαπίστωσης ανακολουθίας.\nΔημοσιεύτηκε: 29 Νοέμ 2006, 16:47\nΕπειδή στο προηγούμενο topic του φόρουμ δεν πρόλαβα να σας απαντήσω, δράττομαι της ευκαιρίας να παραθέσω εδώ την άποψη μου..\nΠροφανώς είστε σε πλήρη σύγχυση. Ο τρόπος σας είναι ΑΚΡΩΣ προκλητικός και καλό θα ήταν να βελτιωθεί, όσο δύναται,καθώς όπως αναφέρατε έχετε ενηλικιωθεί..\nΤο να διαφωνεί κάποιος μαζί σας ή να μην βρίσκει ενδιαφέροντα τα όσα αναφέρετε, δεν σας δίνει το δικαίωμα να τον προσβάλετε και να παιδιαρίζετε.\nΝομίζω ο κύριος Γιαννόπουλος σας απάντησε με το καλύτερο τρόπο, όσον αφορά τους ισχυρισμούς σας..\nάνθρωποι πολύ έμπειροι στα θεμέλια των μαθηματικών έχουν λιγότερο απόλυτες απόψεις. Από τη στιγμή που αυτή η συζήτηση γίνεται "ηλεκτρονικά" οι παραπομπές είναι ενδεδειγμένος τρόπος, ειδικά όταν υπάρχουν πολύ περιεκτικά κείμενα που μπορείς να παραθέσεις.\nΔημοσιεύτηκε: 29 Νοέμ 2006, 18:08\nΑγαπητέ mario το θέμα είναι ότι κανένας δεν διαφωνεί όπως εσφαλμένα ισχυρίζεσαι και ξέρεις γιατί; Γιατί κανένας δεν παίρνει θέση, δηλαδή δεν αντιπαρατίθεται (ούτε συμφωνεί, ούτε διαφωνεί), αλλά απλά εξορκίζομαι με το λιβάνι της αοριστίας και της γενίκευσης. Μακάρι να διαφωνούσε κάποιος συγκεκριμένα. Π.χ. εσύ σε τι διαφώνησες με μένα; Είμαι περίεργος. Σε ότι αφορά αν τα θέματα ενδιαφέρουν ή δεν ενδιαφέρουν, ο ίδιος ο κύριος Απόστολος Γιαννόπουλος τον οποίο επικαλείσαι έχει διατυπώσει την άποψη ότι τα θέματα είναι πολύ ενδιαφέροντα και μάλιστα επισημαίνει ότι ευρίσκονται εκτός της διδακτικής. Την ίδια εκτίμηση έχει και η κυρία Ζωή Σουραδάκη ως προς το ενδιαφέρον των θεμάτων. Δεν νομίζεις ότι δεν μπορείς να ομιλείς σαν βουλευτής εξ ονόματος του ελληνικού λαού μεταφέροντας τις προσωπικές σου απόψεις σαν "κοινή γνώμη"; Περιττό να αναφέρω τον εντυπωσιακά ευγενικό τρόπο με τον οποίο πήραν μέρος στη συζήτηση αμφότεροι οι αναφερόμενοι, χωρίς να με προσβάλουν. Ίσως θα έπρεπε να τους μιμιθείτε σε αυτή την εξαιρετική διδαχή τους.\nΣε κάθε περίπτωση, αν νομίζεις ότι έχω αναίτια προσβάλει κάποιον, χωρίς αυτό να αποτελεί αντίδραση στις προσβολές που δέχομαι ο ίδιος αναίτια, σε παρακαλώ να μου το υποδείξεις για να μην αφήνεται να εννοηθεί ότι μπορεί να αποτελεί και συκοφαντία η θέση σου. Θα σου θυμίσω μάλιστα ότι δεν δείλιασα να ζητήσω συγγνώμη από τον Mitlon όταν και πάλι υπό το πρίσμα της αντίδρασης πέρασα τα όρια χωρίς να το γνωρίζω. Δεν μου λείπει, ούτε το θάρρος, ούτε και τα επιχειρήματα και έτσι δεν κατανοώ την παρέμβασή σου εναντίον μου. Σκέψου το λίγο σε παρακαλώ, πριν εκ νέου αντιδράσεις επιθετικά από αυθορμητισμό.\nΣε κάθε περίπτωση δεν μπορώ να σου κάνω υποδείξεις, αλλά κι εσύ είσαι μικρός (στην ηλικία εννοώ) για να δεχθώ υποδείξεις καλής συμπεριφοράς μέρους σου.\nΔεν γνωρίζεις αγαπητέ mario τίποτα για μένα πέρα από το όνομά μου και είναι άστοχο να με κρίνεις πίστεψέ με.\nΔημοσιεύτηκε: 30 Νοέμ 2006, 00:27\nbilstef: Χαρράσσω ευθύγραμμο τμήμα ΑΒ .Αυτό το θεωρώ 1. Αντίλογε εσείς μπορείτε να το θεωρήσετε ως 1\nΠάνω σε ευθεία χαρράσσω ευθύγραμμο τμήμα ΑΒ .Αυτό το θεωρώ 1.\nΠώς χαράσσω-βρίσκω το 2;\nΔημοσιεύτηκε: 30 Νοέμ 2006, 11:28\nΕπί ευθείας ε ορίζοντας ΑΒ=1 δημιουργείς ή ορίζεις μέτρο.\nΤο μέτρο αυτό το κατασκευάζεις πρακτικά (φυλάσσεται ένα τέτοιο κοινά αποδεκτό - σύμβαση ως προς το μήκος - υπόδειγμα μέτρου, κατασκευασμένο από ειδικό μέταλλο ώστε να μην υφίσταται διαστολές και συστολές), αφού ως γνωστόν δεν υπάρχει άλλου είδους μέτρο για τη γεωμετρία και άλλου είδους για την καθημερινή πρακτική.\nΜε την ύπαρξη του μέτρου, μπορεί να μετατραπεί το όποιο μήκος της ευθείας ε σε αριθμούς αντίστοιχους αυτού του μέτρου. Έχοντας το μέτρο ανά χείρας, όπου το εφαρμόσεις επί της ε αυτό θα σου δείχνει 1 μέτρο ίσο με το αρχικό ΑΒ.\nΚάθε επίθεση του μέτρου επί της ε αποδίδει 1.\nΚάνεις την πρώτη τοποθέτηση και μετράς επί ε τμήμα (ΑΒ)1=1, το πρώτο μέτρο.\nΣυνεχίζεις τοποθετώντας το μέτρο ώστε να μην απέχει από Β και μετράς το (ΑΒ)2 ακριβώς όπως έκανες και με το (ΑΒ)1. Έτσι έχεις το 2, το 3 κ.λ.π. με τον ίδιο ακριβώς τρόπο (διαδικασία).\nΤο (ΑΒ)1 και το (ΑΒ)2 σαν ευθύγραμμα μετρικά τμήματα επί της ε, αποτελούν ακέραια πολλαπλάσια του μέτρου 1 εκφραζόμενα από τον πληθάριθμο 2 και επομένως με αυτόν τον τρόπο δεν έχουμε ακέραιο πολλαπλάσιο 2.\nΣημειώνω για να μη με ρωτήσεις, ότι την έκφραση «τοποθετούμε το μέτρο» ή «επιθέτουμε το μέτρο», που δεν είναι δική μου αλλά συμφωνώ, θα την βρεις πέρα από τα σχολικά εγχειρίδια και τις εγκυκλοπαίδειες στο βιβλίο του μαθηματικού κυρίου Στέλιου Η. Παπαφλωράτου με τίτλο «Γεωμετρία Λομπατσέφσκι» στο κεφάλαιο «Θεωρία μετρήσεως» στη σελίδα 51.\nΓνωρίζω τι θέλεις να αντιπροτείνεις.\nΗ διαδικασία μετρήσεως όπως την έχω περιγράψει, δεν είναι ακριβώς η ίδια με την προβλεπόμενη από την ισχύουσα γεωμετρία. Στην ισχύουσα γεωμετρία η χρήση του μέτρου γίνεται αντιληπτή (δεν γνωρίζω για ποιον λόγο και στηριζόμενη σε ποιο αξίωμα) σαν αριθμητικό μετρικό συνεχές, εκ του γραμμικού γεωμετρικού συνεχούς, τρόπος που αποδίδει σήμερα το μέτρο εκ μέρους της γεωμετρίας και ο οποίος στηρίζεται, στην Αρχή του Αρχιμήδη, στην Αρχή του Cantor και στον ορισμό περί μέσου σημείου Μ ευθύγραμμου τμήματος ΑΒ, όπου το ΑΒ μπορεί να θεωρηθεί και ΑΜ+ΜΒ=ΑΒ. Ακόμα και ο ορισμός της άθροισης ευθύγραμμων τμημάτων με αυτή την αντίληψη είναι διατυπωμένος.\nΑυτή η διαδικασία κάνει αντιληπτό το μέτρο σαν άνοιγμα του διαβήτη που «βηματίζει» επί της ε και αποδίδει (ΑΒ)=1, (ΒΓ)=1, (ΓΔ)=1 κ.λ.π. και επομένως (ΑΔ)=3.\nΩστόσο η αρχή του Αρχιμήδη και η αρχή του Cantor, δεν αποτελούν αξιώματα αλλά θεωρήματα από τα οποία ελλείπει η αξιωματική κάλυψη. Αν έχεις αντίρρηση θα σε παραπέμψω στην ισχύουσα άποψη όπως είναι καταγραμμένη στη βιβλιογραφία. Από την άλλη πάλι ο ίδιος ο ορισμός της άθροισης ευθύγραμμων τμημάτων, μέσω των μέτρων των μηκών τους, μεταφερόμενα με διαβήτη επί κοινής ευθείας ε, δεν αποτελεί ακαταμάχητη άποψη μέσα στο ίδιο το αξιωματικό σύστημα: Σημείωσε: Οι εισαγόμενοι εις μίαν αξιωματικήν παρουσίασιν ορισμοί αποδίδουν το νόημα των χρησιμοποιούμενών εννοιών. Παπαφλωράτος σελίδα 13. Αυτό σημαίνει ότι οι ορισμοί δεν έχουν αξιωματική ισχύ αλλά αποτελούν ερμηνεία (υποκειμενισμός λοιπόν στα φύσει αντικειμενικά μαθηματικά) και ότι αν αυτοί αντιφάσκουν σε άλλο ορισμό χάνουν τελείως την ερμηνευτική ισχύ τους. Για να μη πλατειάζω αν σε ενδιαφέρει μπορώ να σου υποδείξω σε ποια θεμελιώδη έννοια αντιφάσκει π.χ. ορισμός περί μέσου σημείου Μ ευθύγραμμου τμήματος ΑΒ, όπου το ΑΒ μπορεί να θεωρηθεί και ΑΜ+ΜΒ=ΑΒ. Αντιφάσκει στην βασική έννοια σχήμα σαν σημειοσύνολο. Αφού το ΑΒ είναι 1 σημειοσύνολο (κατά Ντεντεκιντ κλάσεις) πως θα το πούμε 2; Έχει ενδιαφέρον να αναλύσουμε την περίπτωση σε σχέση με το βάσιμο ή όχι του ισχυρισμού μου, αλλά δεν είναι του παρόντος.\nΤο 2 λοιπόν, για να δώσω απάντηση στο ερώτημά σου, το βρίσκεις με 2 τρόπους επί τη ε.\nα. Κατά τοποθέτηση των μέτρων ώστε να μην απέχουν μεταξύ τους και μετρά ακέραια πολλαπλάσια του 1. Σημείωσε ότι η «απαγόρευση» εφαπτόμενων ευθύγραμμων τμημάτων, αλλά και σχημάτων στηρίζεται στο θεώρημα ή αρχή του Αρχιμήδη που δεν έχει αξιωματική κάλυψη.\nβ. Κατά το «βήμα» του διαβήτη, όπου υπάρχει διαδοχικό (κοινό σημείο) των 2 μερών και μετρά ακέραιο πολλαπλάσιο, επίσης κατά πρόβλεψη της ίδιας αρχής – θεωρήματος.\nΗ (α) περίπτωση δεν εμφανίζει ουδεμία ατέλεια και έτσι χρησιμοποιούμε το μέτρο στην πράξη, η δε (β) δεν έχει ουδεμία σχέση με τη ακρίβεια.\nΔεν ολοκληρώνω και αφήνω περιθώρια, απλά και μόνο για να σου δώσω την ευκαιρία να ανασυντάξεις τις απορίες σου.


Πυροβολήστε όλοι τον Πασκουάλ! Είναι πολύ βολικό... - Contra.gr - Live Sports Magazine\nΝΙΚΟΣ ΓΙΑΝΝΟΠΟΥΛΟΣ ΤΕΛ. ΑΝΑΝΕΩΣΗ: 05 Ιουν. 2017 | 14:23\nΑντ'αυτού, βλέπουμε έναν Παναθηναϊκό να παλεύει και να καταθέτει στο παρκέ τον αθλητικό εγωισμό του που πηγάζει και από το DNA του συλλόγου. Σύμφωνοι, όχι με την ποιότητα του μπάσκετ που ταιριάζει στην ιστορία του αλλά πάντως με μία ασυμβίβαστη διάθεση να τα δώσει όλα προτού πέσει, αν πέσει εδώ που έφτασαν τα πράγματα. Σε όλο αυτό, σ' αυτήν την πορεία από την άβυσσο της χλεύης, στον ενάρετο δρόμο της μάχης, ο Πασκουάλ δεν μπορεί να μην έχει καμία συνδρομή.\nΘαύματα στο μπάσκετ δεν γίνονται, ειδικά σε ομάδες που δεν υπάρχει η στοιχειώδης σύμπνοια μεταξύ της διοίκησης και των παικτών. Στον Παναθηναϊκό όχι μόνο δεν υπάρχει σύμπνοια αλλά στο αμέσως προηγούμενο διαστημα οι πάντες είχαν απασφαλίσει. Ο ιδιοκτήτης απειλούσε θεούς και δαίμονες, οι παίκτες μονομαχούσαν με οπαδούς στα social media και ο υγειώς σκεπτόμενος κόσμος παρακολουθούσε αποσβολωμένος μία κακόγουστη επιθεώρηση.


ΠΑΜΕ Εκπαιδευτικών Κέρκυρας: Ημαθία: Εκπαιδευτικοί ματαίωσαν με κινητοποίηση σεμινάρια για την «αξιολόγηση»\nΗμαθία: Εκπαιδευτικοί ματαίωσαν με κινητοποίηση σεμινάρια για την «αξιολόγηση»\nΣτη ματαίωση των προγραμματισμένων σεμιναρίων για την «αυτοαξιολόγηση - αξιόλογηση» για διευθυντές Δημοτικών Σχολείων του νομού σε Βέροια και Αλεξάνδρεια οδήγησε η κινητοποίηση δεκάδων εκπαιδευτικών Πρωτοβάθμιας Εκπαίδευσης από σχολεία της Ημαθίας, σήμερα Πέμπτη.\nΗ κινητοποίηση έγινε στο πλαίσιο 3ωρης στάσης που προκήρυξε ο Σύλλογος Εκπαιδευτικών ΠΕ Ημαθίας ενάντια στη διαδικασία «αυτοαξιολόγησης» που προωθεί το υπουργείο Παιδείας.\nΑναρτήθηκε από pameekp kerk στις 23:23\nΕτικέτες Α/θμια Εκπαίδευση


Πιστοποιήσεις - Vodafone.gr\nΒρίσκεσαι εδώ: Vodafone Ελλάδας › Εταιρεία › Ποιότητα › Πιστοποιήσεις\nΗ Vodafone Ελλάδας είναι η πρώτη και μοναδική εταιρεία στην Ελλάδα, και από τις ελάχιστες διεθνώς, που έχει πιστοποιηθεί για την λειτουργία όλων των παρακάτω συστημάτων, στο πλαίσιο του Ολοκληρωμένου Συστήματος Διαχείρισης που εφαρμόζουμε:\nΔιαχείριση της Ποιότητας κατά ISO 9001:2008 με στόχο την συνεχή και συστηματική βελτίωση & ανάπτυξη των δραστηριοτήτων της και την ικανοποίηση των πελατών της Αρ. Πιστοποιητικού Έγκρισης: 362212 LRQA\nΔιαχείριση της Ποιότητας της Αλυσίδας Καταστημάτων Vodafone κατά ISO 9001:2008 με στόχο τη δέσμευση της εταιρείας να προσφέρει προϊόντα και υπηρεσίες υψηλής ποιότητας στους πελάτες της μέσω της αλυσίδας καταστημάτων λιανικής (ιδιόκτητα καταστήματα & καταστήματα συνεργατών) Αρ. Πιστοποιητικού Έγκρισης: 362212 LRQA\nΔιαχείριση του Περιβάλλοντος κατά ISO 14001 με στόχο τη συστηματική διαχείριση των δραστηριοτήτων της εταιρίας που επιδρούν στο περιβάλλονΑρ. Πιστοποιητικού Έγκρισης: 362212/D LRQA\nΔιαχείριση της Υγείας και Ασφάλειας στην εργασία κατά OHSAS 18001 με στόχο την παροχή ενός υγιεινού και ασφαλούς περιβάλλοντος εργασίας για όλους τους εργαζόμενους της εταιρείας Αρ. Πιστοποιητικού Έγκρισης: 362212 LRQA\nΔιαχείριση της Ασφάλειας των Πληροφοριών κατά ISO 27001 με στόχο την διασφάλιση του απορρήτου πληροφοριών της εταιρείας, των πελατών, των μετόχων και των συνεργατών της αλλά και της αλυσίδας καταστημάτων Vodafone (Ιδιόκτητων και Συνεργατών) Αρ. Πιστοποιητικού Έγκρισης: 362212/F LRQA\nΔιαχείριση της Επιχειρησιακής Συνέχειας κατά ISO 22301:2012 με στόχο τη συνεχή λειτουργία των κρίσιμων δραστηριοτήτων της εταιρείας και τη διασφάλιση της απρόσκοπτης παροχής των κρίσιμων υπηρεσιών στους πελάτες της σε περίπτωση ενός απρόβλεπτου γεγονότος Αρ. Πιστοποιητικού Έγκρισης: 362212/K LRQA\nΔιαχείριση της Eνέργειας κατά ISO 50001:2011 με στόχο τη συνεχή βελτίωση της ενεργειακής αποδοτικότητας, συνεχή μείωση των συνολικών εκπομπών διοξειδίου του άνθρακα , τη βελτίωση της ενεργειακής μας επίδοσης που καλύπτει το δίκτυο σταθερής και κινητής, τα κτήρια γραφείων, και τα ιδιόκτητα καταστήματα. Αρ. Πιστοποιητικού Έγκρισης: PIR0362212/L\nΠιστοποίηση Εργαστηρίου Μετρήσεων Ηλεκτρομαγνητικής Ακτινοβολίας Ραδιοσυχνοτήτων και Θορύβου στο ΠεριβάλλονΑρ.Πιστοποιητικού: 533-4 ΕΣΥΔ


Το Μουσικό Σχολείο στο Άσσεν της Ολλανδίας - TRIKALANEWS\nΑρχική » Blog » Το Μουσικό Σχολείο στο Άσσεν της Ολλανδίας\nΓεμάτοι εμπειρίες, γνώσεις και δεξιότητες επέστρεψαν 5 Καθηγητές του Μουσικού Σχολείου Καρδίτσας από την Ολλανδία και πιο συγκεκριμένα από το Assen όπου συμμετείχαν σε επιμορφωτικό σεμινάριο στο πλαίσιο του ευρωπαϊκού προγράμματος Erasmus+/KA1.\nΟι εκπαιδευτικοί του σχολείου Γεώργιος Λίτσιος Διευθυντής του Σχολείου και Καθηγητής Φυσικής, Χρήστος Αγορίτσας υπεύθυνος του προγράμματος Erasmus Καθηγητής Μαθηματικών, η Βασιλική Ζορμπά Φιλόλογος, η Σοφία Κόκκινου Φιλόλογος και η Ευφροσύνη Γιαγκίνα Καθηγήτρια Αγγλικής Φιλολογίας παρακολούθησαν το επιμορφωτικό σεμινάριο «Δημιουργικότητα στην διδασκαλία και στην τάξη και πώς μπορούμε να χρησιμοποιήσουμε την μουσική τις τέχνες τις ΤΠΕ και τις εκτός τάξεις δραστηριότητες στην εκπαίδευση» που διοργάνωσε ο Φορέας «Quarter Mediation».\nH γλώσσα εργασίας ήταν τα Αγγλικά και το σεμινάριο πραγματοποιήθηκε με τη συμμετοχή 24 Εκπαιδευτικών από την Ελλάδα, την Πολωνία, την Ρουμανία, την Ισπανία και την Πορτογαλία.\nΣτόχος της επιμόρφωσης υπήρξε η ενίσχυση των ικανοτήτων των συμμετεχόντων Εκπαιδευτικών δημιουργώντας κατάλληλες συνθήκες ώστε μέσα και έξω από την τάξη να μπορεί ο Εκπαιδευτικός να προωθεί την δημιουργικότητα μέσα από καινοτόμες δραστηριότητες.\nΉρθαν σε επαφή με τεχνικές, σύγχρονα εκπαιδευτικά και ψηφιακά εργαλεία, ώστε να μπορέσουν να προάγουν διάφορες δεξιότητες των μαθητών όπως κριτική σκέψη, τη συνεργατικότητα – ομαδικότητα, δδημιουργώντας συνθήκες φιλικές για τους μαθητές.\nΙδιαίτερο ενδιαφέρον, όπως καταδείχθηκε, είχε και η εμπλοκή των ΤΠΕ στην εκπαιδευτική διαδικασία. Το περιβάλλον των νέων τεχνολογιών όπως το διαδίκτυο και πολυμεσικές εφαρμογές όπως βίντεο, ήχο, κινούμενη εικόνα παρακινεί τον μαθητή να συμμετάσχει πιο ενεργά στη διαδικασία της μάθησης.\nΕπίσης είναι σημαντικό για τον Καθηγητή γιατί μπορεί να δημιουργήσει ένα μάθημα με σύγχρονα εργαλεία και να βρίσκεται σε ανοικτή επικοινωνία με τους μαθητές.\nΟι Εκπαιδευτικοί που συμμετείχαν στο πρόγραμμα επισκέφτηκαν επίσης το Άμστερνταμ και το Γκρόνιγκεν όπου και ξεναγήθηκαν στις 2 Ολλανδικές πόλεις.\nΤέλος Σεπτεμβρίου οι κατατακτήριες εξετάσεις στο Μουσικό Σχολείο Καρδίτσας\nΟι κατατακτήριες εξετάσεις για την εισαγωγή μαθητών στη Β’, Γ’ Γυμνασίου και Α’, Β’ και Γ’ Λυκείου στο...\nΠολλές εκπλήξεις για μικρούς και μεγάλους, πολύ μουσική, τραγούδια, χορό και φυσικά το κάψιμο του Καρνάβαλου.


Δυο Παφίτικα δελφίνια" στους Μεσογειακούς Αγώνες Νέων - Αθλητικά\nHome ΑΛΛΑ ΑΘΛΗΜΑΤΑ ΚΟΛΥΜΒΗΣΗ Δυο Παφίτικα δελφίνια” στους Μεσογειακούς Αγώνες Νέων\nΣτη διοργάνωση λαμβάνουν μέρος 128 αθλητές από δεκαπέντε χώρες: Γαλλία, Αλβανία, Ανδόρρα, Βέλγιο, Βοσνία Ερζεγοβίνη, Βουλγαρία, Κύπρος, Αίγυπτος, Φυρόμ, Ισραήλ, Ιταλία, Μαρόκο, Σερβία, Ισπανία και Αλγερία. Η Ιταλία συμμετέχει με 26 αθλητές, η Αίγυπτος με 20, το Ισραήλ με 15, η Ισπανία με 12, Γαλλία με 7, η Βοσνία Ερζεγοβίνη με 6, η Σερβία με 5, το Βέλγιο με 4, η Αλγερία με 4, το Μαρόκο με 4, η Αλβανία με 3, η Βουλγαρία με 2, η Ανδόρρα με 1, τα Φυρόμ με 1 και η Κύπρος με 18. Προσπάθεια και στόχος των αθλητών που θα μας εκπροσωπήσουν είναι το καλύτερο δυνατό, για ένα πλασάρισμα στην τετράδα και γιατί όχι, και ένα μετάλλιο. Η τελετή έναρξης των αγώνων θα γίνει το Σάββατο στις 6.00μ.μ με τον Γενικό Γραμματέα της Συνομοσπονδίας Μεσογειακών χωρών Πανίκο Προκοπίου, να κηρύσσει την έναρξη, ενώ στην Κύπρο βρίσκονται και μέλη της τεχνικής επιτροπής των Μεσογειακών χωρών, τα οποία θα πραγματοποιήσουν την ετήσια συνεδρίαση τους.\nΣτους Μεσογειακούς Αγώνες Νέων που θα γίνουν στις 16-17 Ιουνίου 2018 στη Λεμεσό ο Ναυτικός Όμιλος Πάφου θα εκπροσωπηθεί από τους αθλητές Αντώνιο Νικολάου (100μ., 200μ. ύπτιο, 200μ. πεταλούδα) και Αγάθη Μανώλη (400μ. μικτή, 200μ. πεταλούδα) οι οποίοι θα αγωνιστούν με τα χρώματα της Εθνικής Ομάδας Νέων Κύπρου.\nΟι αθλητές μας που θα πάρουν μέρος στους αγώνες είναι:\nΑγιομαμίτου Χριστίνα: 200μ, 400μ., 800μ. ελεύθερο\nΧατζηλοίζου Άννα: 50μ.,100μ. ελεύθερο\nΛοίζου Αδάμος: 1500μ. ελεύθερο\nΝικολαίδου Χριστιάνα: 100μ., 200μ. ύπτιο\nΝικολάου Αντώνιο: 100μ., 200μ. ύπτιο, 200μ. πεταλούδα\nΠετούσης Γεώργιος: 100μ., 200μ. ύπτιο, 200μ. μικτή\nΚυριακή (10:00πμ): 50μ. ελεύθερο, 800μ. ελεύθερο, 200μ. πρόσθιο, 100μ. ύπτιο, 1500μ. ελεύθερο, 4X100μ. ελεύθερο. 6:00μμ:200μ. ελεύθερο, 200μ. πεταλούδα, 200μ. μικτή, 4Χ100μ. ελεύθερο μικτό.\nΚΑΛΕΣ ΕΠΙΤΥΧΙΕΣ σε όλα τα παιδιά μας!!\nPrevious articlePeter John Tierney: O άνθρωπος που …”θα τους βγάλει το λάδι” στην ΠΑΦΟΣ FC\nNext articleH πιο όμορφη αεροσυνοδός της Emirates\nΝ.Ο. Πάφου: Επαναλειτουργούν τα τμήματα Κανό-Καγιάκ και Ιστιοπλοΐας!


VOUTOSPRESS.GR: ΕΝΩΣΗ ΛΕΙΤΟΥΡΓΩΝ ΜΕΣΗΣ ΕΚΠΑΙΔΕΥΣΗΣ ΚΕΦΑΛΟΝΙΑΣ - ΙΘΑΚΗΣ (ΕΛΜΕ-ΚΙ)\nΝα πάρουν τα όνειρα εκδίκηση!!!\nΓια μια κοινωνία με ψωμί, παιδεία, ελευθερία για το λαό!!!\nΣπάμε τα δεσμά των μονοπωλίων, του ΝΑΤΟ, των ΗΠΑ, της ΕΕ.\nΕπιβάλλουμε το δικό μας δίκιο!!!\nΤο ΔΣ της ΕΛΜΕ-ΚΙ καλεί τους συναδέλφους και τις συναδέλφισσες να ανοίξουν πλατιά συζήτηση στην τάξη και στις εκδηλώσεις για τα 42 χρόνια από τον ξεσηκωμό στο Πολυτεχνείο, τιμώντας τον και αποδίδοντας το πραγματικό του νόημα.\nΤην 21η Απριλίου 1967 τα τανκς «σφράγισαν» το πέρασμα από τον αστικό κοινοβουλευτισμό στην ανοιχτή δικτατορία Πρόσχημα για εφαρμογή της και την υλοποίηση της βαρβαρότητας, των αντιλαϊκών μέτρων και των αμερικανοΝΑΤΟικών γεωστρατηγικών σχεδίων στην ευρύτερη περιοχή (βλ. Κύπρος) ήταν ο «κομμουνιστικός κίνδυνος». Η αστική τάξη, που παράμεινε στην εξουσία, επέλεξε αυτή τη μορφή διακυβέρνησης για πιο αποτελεσματική εξυπηρέτηση τω συμφερόντων της σε εκείνη τη φάση. Ο τρόμος, οι εξορίες, οι φυλακές, οι εκτελέσεις, έγιναν καθεστώς. Ο δικτάτορας Παπαδόπουλος διαβεβαίωνε τους εφοπλιστές ότι θα τους δώσει ότι κι αν ζητήσουν. Πράγματι μέσα από τις διώξεις ενάντια στο κίνημα, «την γη και το ύδωρ» που δόθηκε στο κεφάλαιο, μέσα από τη στυγνή εκμετάλλευση της εργατικής τάξης, τα κέρδη πήραν την «ανιούσα».\nΣτο έδαφος της ασυδοσίας για την οικονομική ελίτ (χαρακτηριστική ήταν η σύμβαση με εταιρεία «Litton» και η σύμβαση της Εγνατίας), που συνιστά το μεγάλο «σκάνδαλο», έγιναν μια σειρά κοµπίνες των πραξικοπηματιών για να πλουτίζουν και προσωπικά. Στην περίοδο της δικτατορίας έγινε όργιο υπεξαίρεσης χρημάτων, έγιναν προκλητικά ρουσφέτια. Ενδεικτική είναι η «αντιμετώπιση» μιας σοβαρής κρίσης εφοδιασμού της ελληνικής αγοράς, μέσα από τη διεξαγωγή λαθρεμπορίου (με ανθρώπους του ρατσιστικού καθεστώτος της Νοτίου Αφρικής) για εισαγωγή σάπιων κρεάτων, που τα πρόσφεραν, επί μήνες ολόκληρους, στους καταναλωτές. Οι χουντικοί έφτασαν σε τέτοιο σημείο, που μέχρι και ο Σάββας Κωνσταντόπουλος, προπαγανδιστής της δικτατορίας, αναγκάστηκε να γράψει: «Λυπούμαι, διότι είμαι υποχρεωμένος να μνημονεύσω και ένα άλλο εκτάκτως λυπηρόν φαινόμενον. Ενεφανίσθη και αναπτύσσεται μία νεο-φαυλοκρατία (ατομικά ρουσφέτια, προσωπικαί εξυπηρετήσεις, τακτοποιήσεις συγγενών, ατομική προβολή κ.ο.κ)». Εκατομμύρια αρπάχτηκαν επίσης απ' τους χουντικούς για την κατασκευή του «Ναού του Σωτήρος», το περιβόητο «Τάμα του Έθνους». Για την κατασκευή του ναού, μαζεύτηκαν περίπου 450 εκατομμύρια δραχμές, με πολλά απ' αυτά τα χρήματα να προέρχονται από υποχρεωτικές «εισφορές» των δημόσιων υπαλλήλων. Μετά τη χούντα, στο ταμείο βρέθηκαν περίπου 47 εκατομμύρια… Αυτό ήταν το καθεστώς που προβάλλουν οι φασίστες σαν πρότυπο!!!\nΤο μαζικό κίνημα δε μπόρεσε να αντιδράσει άμεσα, ήταν ανέτοιμο, παρότι τα σχέδια της δικτατορίας ήταν γνωστά. Αποδείχτηκαν φρούδες οι ελπίδες ότι θα απέτρεπαν τη δικτατορία το κοινοβουλευτικό πολιτικό προσωπικό και το τμήμα των αστών που δεν την ήθελε. Μόνο ο οργανωμένος λαός που «σημαδεύει» την πηγή των δεινών του, την οικονομία της εκμετάλλευσης, όποια πολιτική μορφή κι αν παίρνει, μπορεί να αντιμετωπίσει τα σχέδια σε βάρος του.\nΚουράγιο ο λαός μέσα σε συνθήκες που κυριαρχούσε η ηττοπάθεια και ο φόβος πήρε από τους λίγους πρωτοπόρους μαχητές που στάθηκαν μπροστά αταλάντευτοι στα δικαστήρια και στους βασανιστές. Οι μικρές και μεγάλες συλλογικές αντιστάσεις γονιμοποιούσαν το έδαφος τα πέτρινα χρόνια. Στα τέλη του 1971 και καθώς εξελίσσεται διεθνώς η λεγόμενη «πετρελαϊκή» κρίση, που ήταν κρίση του ίδιου του συστήματος, ο αντιδικτατορικός αγώνας αρχίζει να σημειώνει άνοδο. Στα επόμενα χρόνια ο αγώνας αποκτά μεγαλύτερη έκταση και βάθος (μεροκάματα, ωράρια, συνδικαλιστικές ελευθερίες κλπ). Ιδιαίτερη είναι η συνεισφορά της νέας γενιάς σε αυτόν. Βοήθεια στο να προχωρήσει το κίνημα μπροστά, προσέφερε η αντιπαράθεση με τις απόψεις που ήθελαν συμβιβασμό με τη χούντα, στη λογική του μικρότερου κακού, του ρεαλισμού, της υποταγής. Έτσι φθάσαμε στο Νοέμβρη του '73 και την κατάληψη του Πολυτεχνείου, που δεν ήταν «κεραυνός εν αιθρία» αλλά κορύφωση όλης της προηγούμενης αγωνιστικής πορείας του λαού και της νεολαίας.\nΤο ΔΣ της ΕΛΜΕ-ΚΙ επισημαίνει ότι το Πολυτεχνείο αποδεικνύει πως κανένας μηχανισμός που εκπροσωπεί το ιστορικό παρελθόν, όσο παντοδύναμος κι αν εμφανίζεται, δεν είναι ανίκητος. Τίποτε δε μπορεί να τα βάλει με το οργανωμένο και σωστά προσανατολισμένο κίνημα. Ούτε αναμονή, ούτε αυταπάτες! Δεν υπάρχουν «σωτήρες». Το μέλλον δεν βρίσκεται στα όρια της πείνας! Να απορρίψουμε τη ζωή με ψίχουλα! Όλη η μεταπολίτευση απέδειξε ότι οι όποιες παραχωρήσεις αποσπούν οι εργαζόμενοι μέσα στο εκμεταλλευτικό σύστημα είναι προσωρινές. Όσες κυβερνήσεις επιλέγουν να το διαχειριστούν αναπόφευκτα θ' ακολουθήσουν αντιλαϊκές πολιτικές. Την 12η Νοέμβρη έγινε ένα σημαντικό βήμα, ενάντια σε αυτές τις πολιτικές, που πρέπει να συνεχιστεί. Παίρνουμε τη ζωή στα χέρια μας. Συμβάλλουμε αποφασιστικά με τη συμμετοχή και την πάλη μας στην αγωνιστική ανασυγκρότηση του κινήματος. Για να πάρουν τα όνειρα εκδίκηση. Για μια κοινωνία χωρίς εκμετάλλευση και καταπίεση, χωρίς φασισμό, κρίσεις και πολέμους. Να γίνει ο λαός εξουσία και κυρίαρχος του πλούτου που παράγει. Τότε θα έχει σταθερά το ψωμί, τα υλικά – πνευματικά αγαθά και την παιδεία που του αξίζουν!!!\nΌλοι και όλες στην κεντρική πλατεία Αργοστολίου, την Τρίτη 17 Νοέμβρη, στις 6 μμ. Τιμάμε το Πολυτεχνείο αγωνιστικά, όπως του αξίζει.\nΑναρτήθηκε από voutos στις 11/15/2015 07:30:00 μ.μ.\nΕτικέτες ΤΟ ΒΗΜΑ ΤΟΥ ΕΛΜΕ-ΚΙ


Audi A1 | Τεχνικά Χαρακτηριστικά, Κατανάλωση καυσίμου, Διαστάσεις\nΑρχική >> Κατάλογος αυτοκινήτου >> Audi >> A1\nΤεχνικές προδιαγραφές όλων των γενεών Audi A1\nAudi Audi 100 Audi 200 Audi 50 Audi 80 Audi 90 Audi A1 Audi A2 Audi A3 Audi A4 Audi A5 Audi A6 Audi A6 e-tron Audi A7 Audi A8 Audi Aicon Audi Cabriolet Audi Coupe Audi E-tron Audi E-tron GT Audi nanuk quattro concept Audi NSU RO 80 Audi PB18 Audi Q2 Audi Q3 Audi Q4 e-tron Audi Q5 Audi Q7 Audi Q8 Audi Quattro Audi R8 Audi RS 2 Audi RS 3 Audi RS 4 Audi RS 5 Audi RS 6 Audi RS 7 Audi RS E-tron GT Audi RS Q3 Audi RS Q8 Audi S1 Audi S2 Audi S3 Audi S4 Audi S5 Audi S6 Audi S7 Audi S8 Audi SQ2 Audi SQ5 Audi SQ7 Audi SQ8 Audi TT Audi V8 (D11)\nΕπιλέξτε μια γενιά του Audi A1 από την παρακάτω λίστα για να δείτε τις αντίστοιχες εκδοχές τους. Για να ελέγξετε περαιτέρω τεχνικές προδιαγραφές (όπως ισχύς κινητήρα, διαστάσεις, βάρος, κατανάλωση καυσίμου κ.λπ.), παρακαλώ, επιλέξτε μία από τις εκδοχές.\nAudi A1 citycarver (GB)\n2019 - Κροσόβερ\nδύναμη : από 95 έως 150 Hp | Διαστάσεις: 4046 x 1756 x 1483 mm\n2018 - Χάτσμπακ\nδύναμη : από 95 έως 207 Hp | Διαστάσεις: 4029 x 1740 x 1433 mm\nAudi A1 (8X facelift 2014)\nδύναμη : από 82 έως 192 Hp | Διαστάσεις: 3973 x 1740 x 1416 mm\nAudi A1 Sportback (8X facelift 2014)\nδύναμη : από 82 έως 192 Hp | Διαστάσεις: 3973 x 1746 x 1422 mm\nδύναμη : από 86 έως 185 Hp | Διαστάσεις: 3954 x 1740 x 1416 mm\n2012 - 2014 Χάτσμπακ\nδύναμη : από 86 έως 185 Hp | Διαστάσεις: 3954 x 1746 x 1422 mm\nΟι Πληροφορίες στον κατάλογο συλλέγονται από δημόσια διαθέσιμες πηγές 0.018481016159058


O Chucky Επιστρέφει με την Ταινία Cult of Chucky + Red Band Trailer – Nexagon\nHome›Trailers›O Chucky Επιστρέφει με την Ταινία Cult of Chucky + Red Band Trailer\nO Chucky Επιστρέφει με την Ταινία Cult of Chucky + Red Band Trailer\nO συμπαθής κατά τα άλλα Chucky ή όπως έγινε γνωστός στη χώρα μας “η κούκλα του Σατανά”, επιστρέφει για έβδομη φορά με την ταινία, Cult of Chucky.\nΗ ταινία αναμένεται να κυκλοφορήσει κατευθείαν σε VOD, Digital HD και Blu-ray στις 3 Οκτωβρίου. Στο φιλμ συνεχίζει να δανείζει τη φωνή του στον Chucky ο Brad Dourif ενώ η κόρη του Fiona Dourif πρωταγωνιστεί όπως και στην προηγούμενη ταινία της σειράς. Επίσης στο Cult of Chucky επιστρέφουν οι ηθοποιοί: Summer H. Howell, Jennifer Tilly και Alex Vincent.\nΔείτε το Πρώτο Trailer της Ταινίας The Dark Tower\nΔείτε το Trailer της 2ης Season της Σειράς Sense8\nOι Υποψηφιότητες των Game Awards 2015


HOME » Geography and Maps -- Plans and Views: Europe, Asia, China, Africa, America -- Views in the British Isles -- Views near London (x) » Portraits -- Unidentified Or Uncertain Portraits, Heads, And Caricatures -- Anatomy after Leonardo da Vinci, etc. (x) » Sports, Natural History -- Sports -- Hounds, etc., after van Avont (x) » Religious Prints -- Old Testament -- Scenes from the Old and New Testaments (x) » Heraldry, Numismatics, Ornament -- Ornament -- Ornamental headpieces for books (x) » Geography and Maps -- Plans and Views: Europe, Asia, China, Africa, America -- Germany, Switzerland, Netherlands, etc. -- German Views [1st set] (x) » Geography and Maps -- Plans and Views: Europe, Asia, China, Africa, America -- Germany, Switzerland, Netherlands, etc. -- German Views [2nd set] (x) » Geography and Maps -- Plans and Views: Europe, Asia, China, Africa, America -- Germany, Switzerland, Netherlands, etc. -- Separate prints of places in Europe in alaphabetical order (x) » Search results


Μετατρέψτε τα φρέσκα λαχανικά της άνοιξης – όπως τα σπαράγγια, τα μπιζέλια, τα πράσινα φασόλια και τα okra – σε γκουρμέ πιάτα με αυτές τις συνταγές από την FoodandWine.com. Τα φρέσκα βότανα, οι σπιτικές επιδέσμους και οι βινεγκρέτες και οι διαφορετικές τεχνικές μαγειρέματος (σκεφτείτε, ψήσιμο στη σχάρα) δίνουν στα πράσινα νέα ζωή. Ενώ έχετε λαχανικά στον εγκέφαλο, κάντε ένα άλμα στην αρχή της εποχής ψησταριάς και ελέγξτε τις καλύτερες συνταγές λαχανικών στη σχάρα ή δοκιμάστε τις καλύτερες χορτοφαγικές συνταγές μας.\nΨημένα σπαράγγια με πιπέρι Zabaglione\nΟ σεφ Mario Batali χαρακτηρίζει τα σπαράγγια του στην σχάρα, στη συνέχεια το σερβίρει με μια σπεσιαλιτέ σούπερ μπασαγιόνε με μαύρο πιπέρι.\nΣυνταγή: Ψητό σπαράγγια με πιπέρι Zabaglione\nΓλυκό-και-Sour Πράσινα φασόλια\nΈνα ζεστό ντύσιμο φτιαγμένο με ασκαλώνια, ξύδι μηλίτη και λίγο ζάχαρη δίνει στους φρέσκους ατμούς φασολάκια μια γλυκιά και ξινή γεύση.\nΣυνταγή: Γλυκοκομμένα πράσινα φασόλια\nΦρυγμένα μανιτάρια και σαλάτα με φρέσκα βότανα\nΓια αυτό το πιάτο γκαζόν, ο σεφ Su-Mei Yu του Saffron του Σαν Ντιέγκο ρίχνει ζεστά ψημένα μανιτάρια και ολόκληρα ασκαλώνια με έναν αναζωογονητικό συνδυασμό άνηθο, δυόσμου και μαϊντανό.\nΣυνταγή: Φρυγμένα μανιτάρια και σαλάτα με φρέσκα βότανα\nBok Choy με το σκόρδο\nΑυτό το garlicky bok choy είναι ένα γρήγορο – έτοιμο σε μόλις 15 λεπτά – και εύκολο πιάτο από λαχανικά για να σερβίρει με γεύμα εμπνευσμένο από την Ασία.\nΣυνταγή: Bok Choy με σκόρδο\nΑυτός ο συνδυασμός μπιζέλια ζαχαροπλαστικής, μπιζέλια χιονιού και πράσινα μπιζέλια – ντυμένος σε βινεγκρέτ sherry σε μείγμα ξινή κρέμας – είναι απόλυτα έξυπνος και νόστιμος.\nΞυρισμένα σπαράγγια ακατέργαστα με παρμεζάνα\nΜια απλή επάλειψη του χυμού λεμονιού, του ελαιολάδου και του Parmigiano-Reggiano προσθέτει την τέλεια υπόδειξη γεύσης σε αυτή την ελαφριά σπαράγγια σαλάτα που δημιούργησε ο σεφ Mark Ladner από το Del Posto του Μανχάταν.\nΣυνταγή: Ξυρισμένα σπαράγγια ακατέργαστα με παρμεζάνα\nΟ σεφ Mark Ladner ρίχνει αυτά τα φρέσκα και αψιά μπιζέλια μωρών με κοφτερό κόκκινο κρεμμύδι ψιλοκομμένο για να εξισορροπήσει αυτό το ξύδι,.\nΣυνταγή: Αρακάς με μέντα\nΠικάντικες άγριες χυλοπίτες\nΤο pickling δεν είναι μόνο για τα αγγούρια. Τα σπιτικά λαχανάκια της άνοιξης, όπως τα σπαράγγια και τα πράσινα φασόλια, κάνουν ένα αναζωογονητικό πιάτο σάντουιτς ή σνακ. Προσθέτοντας chiles στην άλμη δίνει μια πικάντικη γεύση.\nΣυνταγή: Πικάντικες άγριες χυλοπίτες\nΕσάρες και φρυγανισμένες σαλάτες με μανταρίνι\nΟ Chris Kronner, εκτελεστικός σεφ του Bar Tartine στο Σαν Φρανσίσκο, δημιούργησε αυτή τη σαλάτα με μια εκπληκτική ποικιλία γεύσεων: μπρόκολο γλυκό ψητό, πικρό escarole, αλατισμένα γαύρα και αιχμηρό τυρί.\nΣυνταγή: Εσκαρόλες και φρυγμένες σαλάτες με μανιτάρια με γαύρο\nΟι κάμπιες και τα κάσιους αποτελούν κεντρικό στοιχείο της βραζιλιάνικης κουζίνας. εδώ το λαχανικό είναι ελαφρώς σοταρισμένο με ψιλοκομμένα σκόρδα και πετιέται με τα καρύδια για μια μεγάλη κρίση.\nΣυνταγή: Σοβουρό με κασέτες\nBurger Kingin huhuttu whopper Burrito on todellinen\nSäilötetty tonnikalasaastin laajentaa sisällyttämään merilintu\n77 eniten Delish Chinese Reseptiä\nجناح الدجاج الساخن و Wasabi Oreos قادمون إلى الصين\nL’endroit aléatoire où vous devriez acheter LaCroix à bas prix\nC’est comment faire un suprême Crunchwrap à la maison\nKaikki Bagel Casserole\nBear Steals Colorado Restaurant Dumpster va goûter au dîner de la dernière nuit\nهذه نكهة بن و جيري الجديدة متوفرة فقط في الهدف\nEnsalada Mediterránea De Pollo A La Parrilla\nلحم الخنزير والجبن تورتيليني\n12 maneras de hacer tostar una comida gourmet\nHey Teachers, μπορείτε να πάρετε BOGO Chipotle την επόμενη εβδομάδα\n72 τρόποι υπερ-δημιουργικής χρήσης του ρυζιού\nÄlä vain leikkaa sitä! 10 geniusidea Cantaloupe-astioille\nΤα 50 πιο απαλά κέικ παγωτού\nSkillet Cheeseburger Mac ja Juusto\nΤα 81 πιο νόστιμα δείπνα κοτόπουλου\nGalletas de chip de Reese\nΤα κύπελλα των αυγών\nΤο τελευταίο Ketel Ένα Dirty Martini\n7 Genius-tapoja hakata Panera-valikko\nVoici la raison pour laquelle Domino’s Pizza répare les nids-de-poule sur les routes du pays\nPan de desayuno con tocino, huevo y queso\n13 سوبر سهل الكوكيز إسقاط\n6 tyhmä-helppoa Cool Whip Pies\nأوريو هو إعطاء حرة البارات الحلوى للاحتفال باليوم الوطني أوريو\nPollo frito camarones\nΒόειο κρέας και πίτα του Shepherd’s Spinach\nΘάνατος με πίτα σοκολάτας\nVous pouvez maintenant acheter IKEA sur Amazon\nاختبار الذوق: أفضل العلامات التجارية عصير البرتقال\nهذه البطاطس Cheesy معسكر هي أفضل بكثير من فرايز الجبن\n24 Συνταγές πράσινων λαχανικών φιλικών προς το παιδί\nΕυεργετική γενναιοδωρία της φύσης: 14 υγιεινές συνταγές λαχανικών\nΑυτή η σούπα Minestrone της Άνοιξης είναι ο πιο ατελής τρόπος για να πάρετε το Veggie Fix


Στο πλάι των παιδιών του οργανισμού "ΑΓΙΑ ΑΝΝΑ" | Delatolas.com\nΤα Νέα ΜαςDelatolas Express Cargo » Τα Νέα Μας » Τα Νέα Μας » Βρισκόμαστε στο πλάι των παιδιών του οργανισμού «ΑΓΙΑ ΑΝΝΑ»\nΑπό τον πρόεδρο του οργανισμού «ΑΓΙΑ ΑΝΝΑ» ΧΡΙΣΤΙΑΝΝΙΚΗ ΣΤΕΓΗ ΚΟΡΙΤΣΙΟΥ λάβαμε το παρακάτω ευχαριστήριο μήνυμα, το οποίο και δημοσιεύουμε:\n«Το διοικητικό συμβούλιο της Χριστιανικής Στέγης Κοριτσιού «ΑΓΙΑ ΑΝΝΑ» σας ευχαριστεί για την ενίσχυση της προσπάθειάς του με την ευγενική προσφορά σας, τη δωρεάν μεταφορά πολλών τροφίμων, ειδών καθαριότητας και προσωπικής υγιεινής για τις ανάγκες των παιδιών μας από το προσωπικό σας.\nΗ παραπάνω ανθρώπινη πράξη σας, ενθαρρυντική για την εποχή μας, είναι συμπαράσταση στο δύσκολο αγώνα που κάνουμε για να δώσουμε απλόχερα οικογενειακή θαλπωρή και ζεστασιά στα μικρά παιδιά μας.\nΣας ευχαριστούμε και πάλι και ευχόμαστε μαζί με τα παιδιά μας ο Θεός να σας ανταποδίδει πολλαπλάσια.»\nΚαι εμείς, από την εταιρεία Delatolas ευχαριστούμε τον οργανισμό «ΑΓΙΑ ΑΝΝΑ» για την άψογη συνεργασία και υποσχόμαστε ότι θα είμαστε πάντα στο πλευρό των παιδιών που μας έχουν ανάγκη.\nΑναζητούμε νέους που ενδιαφέρονται να στελεχώσουν το υποκατάστημά Δελατόλας στα Σπάτα που βρίσκεται εντός ΙΚΕΑ ΑΕΡΟΔΡΟΜΙΟΥ. Πιο…


SQLearn • Το Χαμόγελο του Παιδιού • You Learn platform\n«Το Χαμόγελο του Παιδιού» και…\nΜε ιδιαίτερη χαρά, αυτή η αγαστή και πολυετής συνεργασία συνεχίζεται, καθώς η νέα και αναβαθμισμένη έκδοση της πλατφόρμας e-learning «You Learn», προστίθεται στα εκπαιδευτικά εργαλεία της Ακαδημίας Εκπαίδευσης & Επιμόρφωσης Smile Academy του Οργανισμού «Το Χαμόγελο του Παιδιού», προσφέροντας τη δυνατότητα για μαθήματα σύγχρονης και ασύγχρονης εκπαίδευσης για μικρούς και μεγάλους.\nΜείνετε συντονισμένοι για την ανακοίνωση του προγραμματισμού των μαθημάτων της πλατφόρμας!\nΠηγή: “Το Χαμόγελο του Παιδιου” / Ροή Ειδήσεων_28.04.2021


Όριo αποσκευών ακτοπλοϊκών εταιρειών | Eurosender.com\nΌριo αποσκευών ακτοπλοϊκών εταιρειών |Ακτοπλοϊκά\nΜάθετε το όριο αποσκευών των κυριότερων ακτοπλοϊκών εταιρειών στην Ελλάδα. Τι ισχύει για τα ποδήλατα, τον αθλητικό εξοπλισμό, τα μουσικά όργανα και τις μεγάλες αποσκευές; Πόσες βαλίτσες μπορείτε να πάρετε στο πλοίο; Τι ισχύει για τα κατοικίδια; Μπορείτε να μεταφέρετε σανίδες του σερφ με το καράβι ή είναι καλύτερα να τις στείλετε απευθείας στον προορισμό σας; Αυτά και άλλα πολλά απαντώνται στις παρακάτω σελίδες που έχουμε ετοιμάσει, όπου δίνονται πληροφορίες σχετικά με το όριο αποσκευών των ακτοπλοϊκών εταιρειών.\nΕναλλακτικά, στείλτε τις αποσκευές σας με την Eurosender!\nΕάν δεν θέλετε να μεταφέρετε οι ίδιοι τις βαλίτσες σας σε όλο το ταξίδι και προτιμάτε να τις βρείτε έτοιμες στο ξενοδοχείο σας, μπορείτε να κλείσετε μια υπηρεσία αποστολής αποσκευών με την Eurosender! Η κορυφαία πλατφόρμα για κρατήσεις υπηρεσιών κούριερ προσφέρει μερικές από τις χαμηλότερες τιμές της αγοράς. Αντί να τρέχετε με τις βαλίτσες σας να πιάσετε το πλοίο, μπορείτε απλώς να την παραδώσετε στον κούριερ στην πόρτα του σπιτιού σας την προηγούμενη ημέρα και να ταξιδέψετε με τα χέρια σας ελεύθερα. Πρόκειται για την καλύτερη λύση όταν ταξιδέυετε με πολλές αποσκευές ή όταν θέλετε να μεταφέρετε ιστιοσανίδες ή άλλο αθλητικό εξοπλισμό.\nΟι ακτοπλοϊκές εταιρείες και τα όρια αποσκευών τους:\nAegean Airlines - Πολιτική αποσκευών, χειραποσκευών και τιμές


Μητσοτάκης στη ΔΕΘ: Επιχείρηση «τέλος στην παροχολογία» - Δημοκρατική της Ρόδου\nΕμφάνιση αξιοπιστίας θα επιδιώξει ο πρωθυπουργός στη Θεσσαλονίκη, με το βλέμμα στα φορολογικά έσοδα και τις διαβουλεύσεις με τους θεσμούς\nΤων Κατερίνας Κοκκαλιάρη και Θάνου Τσίρου\nΜε «καλάθι αξιοπιστίας» και όχι παροχολογίας πάει η κυβέρνηση στη Διεθνή Έκθεση Θεσσαλονίκης. Στόχος είναι να παρουσιάσει ο πρωθυπουργός ένα φιλόδοξο αναπτυξιακό πρόγραμμα και όχι να προχωρήσει σε πλειοδοσία υποσχέσεων. Το Μέγαρο Μαξίμου επικεντρώνεται σε ένα κοστολογημένο πακέτο, που θα στηρίζει τις νέες επενδύσεις και θα έχει μεταρρυθμιστικό πρόσημο. Μάλιστα κυβερνητικές πηγές επισημαίνουν πως δεν πρόκειται να ακολουθηθεί η… πεπατημένη και να ανακοινωθούν παροχές ευκαιριακού χαρακτήρα. Αντιθέτως, στόχος είναι να υπάρξουν συγκεκριμένες παρεμβάσεις -π.χ. φορολογικές- που θα οδηγήσουν την οικονομία σε αλλαγή σελίδας.\nΆλλωστε από τον κύκλο επαφών του πρωθυπουργού στο εξωτερικό -σε Παρίσι αλλά και Βερολίνο- είναι σαφές πως στόχος της νέας κυβέρνησης είναι να υπάρξει κλίμα εμπιστοσύνης. Αυτό αποτελεί το «κλειδί» για νέες επενδύσεις, ενώ είναι και ο μόνος δρόμος για να ανοίξει σε επόμενη φάση η συζήτηση για τα πρωτογενή πλεονάσματα.\nΤα πρώτα μηνύματα από τα ταξίδια αυτά, αλλά και η ψήφος εμπιστοσύνης των αγορών δείχνουν πως η κυβέρνηση κερδίζει «πόντους» αξιοπιστίας. Αυτό δεν πρόκειται να διαταραχθεί με ένα μπαράζ ακοστολόγητων παροχών στη ΔΕΘ, που μοναδικό στόχο θα έχουν να ικανοποιήσουν ένα κομματικό ακροατήριο.\nΗ ομιλία του πρωθυπουργού στη Διεθνή Έκθεση Θεσσαλονίκη θα συνταχθεί χωρίς το οικονομικό επιτελείο να έχει στα χέρια του όλα τα δεδομένα σχετικά με το πώς θα εξελιχθεί η επόμενη χρονιά. Αυτήν τη στιγμή μόνο προβλέψεις μπορούν να γίνουν επί του δημοσιονομικού χώρου που μπορεί να δημιουργηθεί μέσα στην επόμενη χρονιά. Η κυβέρνηση θέλει αυτός ο χώρος να ξεπεράσει κατά πολύ το 1 δισ. ευρώ, ώστε να χρηματοδοτηθεί και η μείωση του συντελεστή φορολόγησης των επιχειρήσεων -αυτό είναι το μοναδικό μέτρο στο οποίο αναμένεται οπωσδήποτε να αναφερθεί συγκεκριμένα ο πρωθυπουργός στη ΔΕΘ- αλλά και να υπάρξουν κάποια πρόσθετα μέτρα ελάφρυνσης για τα φυσικά πρόσωπα. Αυτήν τη στιγμή, εκτός από την έλλειψη δεδομένων για την πορεία εκτέλεσης του φετινού προϋπολογισμού (το τελευταίο τετράμηνο είναι καθοριστικό ειδικά για τα φορολογικά έσοδα λόγω της υπερσυγκέντρωσης των φορολογικών υποχρεώσεων στο τέλος της χρονιάς), το οικονομικό επιτελείο έχει να αντιμετωπίσει και τη δυσπιστία των θεσμών, οι οποίοι βλέπουν «κενό» στον προϋπολογισμό του 2020 ειδικά μετά την απόφαση να νομοθετηθεί και η μείωση του ΕΝΦΙΑ. Δεδομένου ότι υπάρχει ακόμη «θολή εικόνα» για την πορεία του ΑΕΠ κατά τη φετινή χρονιά (το δεύτερο τρίμηνο, τα στοιχεία για το οποίο θα ανακοινωθούν την Τετάρτη, δεν αναμένεται να είναι ιδιαίτερα διαφωτιστικό λόγω της μικτής εικόνας που επικράτησε στη λιανική, αλλά και της αβεβαιότητας που δημιουργήθηκε λόγω της προεκλογικής περιόδου), δύσκολη θα είναι η πρόβλεψη και συνολικά για την πορεία της οικονομίας. Με ιδιαίτερο ενδιαφέρον αναμένεται η εκτίμηση που θα αναγραφεί στο προσχέδιο του προϋπολογισμού και για φέτος, αλλά και για το 2020.\nΜε αυτά τα δεδομένα, ο πρωθυπουργός θα κάνει ιδιαίτερη αναφορά στη μείωση του συντελεστή φορολόγησης των επιχειρήσεων από το 28% στο 24%, με την ταυτόχρονη μείωση του φόρου στα διανεμόμενα κέρδη από το 10% στο 5%, αλλά από εκεί και πέρα αναμένεται να αποφύγει τις πολύ συγκεκριμένες και χρονικά προσδιορισμένες δεσμεύσεις όσον αφορά τα υπόλοιπα μέτρα που έχουν αυξημένο δημοσιονομικό κόστος (μείωση ασφαλιστικών εισφορών και ΦΠΑ, νέα κλίμακα φορολόγησης φυσικών προσώπων κ.λπ.). Αυτό, βέβαια, δεν αποκλείει να γίνει κάποια «έκπληξη» (φαίνεται ότι η κυβέρνηση αρέσκεται σε αυτήν την τακτική, κάτι που έγινε και με τον ΕΝΦΙΑ και με την άρση των capital controls), ειδικά αν το οικονομικό επιτελείο αισθανθεί ότι διαθέτει τον απαιτούμενο δημοσιονομικό χώρο. Σε κάθε περίπτωση, η ομιλία αναμένεται να ενσωματώνει το φορολογικό πρόγραμμα της τετραετίας, καθώς στην περίοδο μέχρι και το 2023 μπορούν να χωρέσουν όλες οι εξαγγελίες που έκανε η κυβέρνηση προεκλογικά.\nΣυνάντηση με τους κοινωνικούς εταίρους θα έχει σήμερα ο πρωθυπουργός Κυριάκος Μητσοτάκης στο Μέγαρο Μαξίμου. Συγκεκριμένα θα συναντήσει εκπροσώπους από: ΓΣΕΕ, ΕΣΕΕ, ΓΣΕΒΕΕ, ΣΕΤΕ, ΣΕΒκαι ΣΒΕ εν όψει της παρουσίας του στη ΔΕΘ.\nΚαθοριστικός θα είναι ο Σεπτέμβριος για την πορεία των φορολογικών εσόδων, καθώς μέχρι το τέλος του μήνα οι φορολογούμενοι θα πρέπει να ανταποκριθούν στις τρεις βασικές υποχρεώσεις της φετινής χρονιάς: να καταβάλουν την πρώτη δόση του ΕΝΦΙΑ, δείχνοντας μάλιστα μεγαλύτερη συνέπεια από πέρυσι (αυτό έχει προϋπολογίσει το υπουργείο Οικονομικών για να του βγουν τα νούμερα), να πληρώσουν ταυτόχρονα τη δεύτερη δόση του φόρου εισοδήματος φυσικών προσώπων και φυσικά να ανταποκριθούν στο προσκλητήριο για τη ρύθμιση των ληξιπρόθεσμων οφειλών σε έως και 120 δόσεις, προκειμένου να καρπωθούν τα οφέλη που τους προσφέρονται: έκδοση φορολογικής ενημερότητας, «πάγωμα» αναγκαστικών μέτρων, αλλά και διαγραφή μέρους ή και του συνόλου των προσαυξήσεων.\nΤουλάχιστον 1 δισ. ευρώ απαιτείται για τη δεύτερη δόση του φόρου εισοδήματος φυσικών προσώπων, ενώ η δόση του φόρου των νομικών προσώπων φτάνει στα 800 εκατ. ευρώ. Επιπλέον 500 εκατ. ευρώ είναι η πρώτη δόση του ΕΝΦΙΑ για φυσικά και νομικά πρόσωπα μαζί (συνολικά βεβαιώθηκαν 2,5 δισ. ευρώ και θα πληρωθούν σε πέντε δόσεις), ενώ υπάρχει και η εκκρεμότητα της ρύθμισης των 120 δόσεων.\nΓια το οικονομικό επιτελείο υπάρχει ένας «κρυφός άσος» στη συγκεκριμένη ρύθμιση: η δυνατότητα που δόθηκε στους οφειλέτες να πληρώσουν μια αυξημένη πρώτη δόση για να ενταχθούν στη ρύθμιση και με αυτόν τον τρόπο να «κουρέψουν» ισόποσες προσαυξήσεις μπορεί να φέρει ζεστό χρήμα στο κρατικό ταμείο μέσα στον Σεπτέμβριο.\nΣε κάθε περίπτωση, ο πήχης είναι ψηλά. Τα φορολογικά έσοδα του μήνα θα πρέπει να ξεπεράσουν τα 5 δισ. ευρώ συνολικά, καθώς μόνο από φόρο εισοδήματος και ΕΝΦΙΑ νομικών και φυσικών προσώπων, αλλά και τη ρύθμιση χρεών, υπάρχει η προσδοκία ότι τα έσοδα θα ξεπεράσουν τα 2,5 δισ. ευρώ.\nΑν επιτευχθεί ο εισπρακτικός στόχος του Σεπτεμβρίου -πληροφορίες από το υπουργείο Οικονομικών αναφέρουν ότι και ο Αύγουστος έκλεισε εντός των προβλέψεων, με τις επιχειρήσεις να μπαίνουν και αυτές στο παιχνίδι καταβολής του φόρου εισοδήματος- ο στόχος για την παραγωγή του φετινού πρωτογενούς πλεονάσματος θα είναι πολύ κοντά στο να επιτευχθεί. Έτσι, θα βελτιωθεί και η διαπραγματευτική θέση της ελληνικής πλευράς εν όψει των συζητήσεων για την κατάρτιση του προϋπολογισμού του 2020, το προσχέδιο του οποίου θα αποσταλεί στις Βρυξέλλες έως τις 15 Σεπτεμβρίου.\nΑνά κατηγορία φορολογικής υποχρέωσης του τρέχοντος μήνα τα δεδομένα έχουν ως εξής:\nΓια τον φόρο εισοδήματος φυσικών προσώπων υπήρξαν θετικά σημάδια από τον Ιούλιο, μήνα καταβολής της πρώτης δόσης.\nΟι εισπράξεις κινήθηκαν αισθητά πάνω από τον στόχο (ο φόρος εισοδήματος απέδωσε περίπου 180 εκατ. ευρώ πάνω από τον στόχο του συγκεκριμένου μήνα), κάτι που αποδίδεται σε μια σειρά από λόγους:\n* Πρώτον, φαίνεται ότι βεβαιώθηκε μεγαλύτερο ποσό σε σχέση με πέρυσι κατά περίπου 100 εκατ. ευρώ χωρίς να υπάρξει αύξηση φορολογικών συντελεστών. Αυτό με τη σειρά του αποδίδεται στο ότι τα δηλωθέντα εισοδήματα ήταν έστω και οριακά (περίπου κατά 400 εκατ. ευρώ μέχρι τώρα) μεγαλύτερα σε σχέση με το 2018. Διαμορφώθηκαν στα 74 δισ. ευρώ από περίπου 73,6 δισ. ευρώ πέρυσι, με την αύξηση να οφείλεται κυρίως στις δηλώσεις των μισθωτών.\n* Δεύτερον, υπάρχει η «πίεση» της συμμετοχής στις 120 δόσεις για εκατοντάδες χιλιάδες οφειλέτες, κάτι που οδηγεί σε αύξηση των ποσοστών εισπραξιμότητας.\n* Τρίτον, υπάρχουν σημάδια βελτίωσης της ρευστότητας στην αγορά, κάτι που αποτυπώνεται και στην πορεία των καταθέσεων, η οποία είναι ανοδική. Η αυξημένη ρευστότητα «βοηθάει» και την εφορία, καθώς οι φορολογούμενοι φαίνεται να επιδιώκουν να ξεμπερδέψουν με τις εκκρεμότητες του παρελθόντος.\nΚαλή εισπρακτική απόδοση αναμένεται και από τον φόρο εισοδήματος νομικών προσώπων. Οι εταιρείες «κέρδισαν» έναν μήνα λόγω της παράτασης στην προθεσμία υποβολής των φορολογικών δηλώσεων, ενώ έχουν ισχυρό κίνητρο να πληρώσουν τις υποχρεώσεις του τρέχοντος έτους για να μπορούν να εντάξουν τις ληξιπρόθεσμες οφειλές τους στη ρύθμιση των 120 δόσεων.\nΜέσα στην εβδομάδα -και πριν από τα εγκαίνια της Διεθνούς Έκθεσης Θεσσαλονίκης- θέλει η Ανεξάρτητη Αρχή Δημοσίων Εσόδων (ΑΑΔΕ) να θέσει σε λειτουργία την ηλεκτρονική πλατφόρμα για τη ρύθμιση των ληξιπρόθεσμων οφειλών προς την εφορία σε έως και 120 δόσεις. Το οικονομικό επιτελείο περιμένει ότι μέσα στον Σεπτέμβριο θα κατορθώσει να μαζέψει μια σημαντική ένεση ρευστότητας όχι μόνο λόγω του πολλαπλασιασμού των αιτήσεων για την ένταξη στη ρύθμιση, αλλά και εξαιτίας του ειδικού κινήτρου που θεσπίστηκε για όσους εκ των οφειλετών διαθέτουν ρευστότητα.\nΑν με την καταβολή της πρώτης δόσης και την ένταξη στη ρύθμιση δοθούν επιπλέον μετρητά, ο οφειλέτης εξασφαλίζει και μείωση του αρχικού χρέους αλλά και ισόποση μείωση των προσαυξήσεων. Δηλαδή, αν κάποιος επιλέξει να ρυθμίσει το χρέος του σε 60 δόσεις των 500 ευρώ, μπορεί να πληρώσει μαζί με την πρώτη δόση επιπλέον 1.000 ευρώ και να «κουρέψει» και 1.000 ευρώ από το κεφάλαιο και επιπλέον 1.000 ευρώ από τις προσαυξήσεις. Μέχρι στιγμής η ΑΑΔΕ έχει συγκεντρώσει περίπου 250 εκατ. ευρώ μέσω της ρύθμισης των 120 δόσεων. Η πραγματική ανταπόκριση, όμως, των φορολογουμένων θα καταγραφεί από την ημέρα που θα «επικαιροποιηθεί» η πλατφόρμα με όλες τις ευνοϊκές αλλαγές που ψηφίστηκαν στο τέλος Ιουλίου. Η διεύθυνση ηλεκτρονικής διακυβέρνησης της ΑΑΔΕ έχει ως πρώτη προτεραιότητα αυτήν τη στιγμή το «ανέβασμα» των αλλαγών, οι οποίες είναι ουκ ολίγες:\n1. Η μείωση του επιτοκίου από το 5% στο 3% για όσους έχουν οφειλές άνω των 3.000 ευρώ. Για όλους τους υπόλοιπους η ρύθμιση είναι άτοκη.\n2. Η μείωση της ελάχιστης δόσης από τα 30 στα 20 ευρώ και για φυσικά και για νομικά πρόσωπα.\n3. Η επέκταση του αριθμού των δόσεων σε 120 για τα νομικά πρόσωπα με ταυτόχρονη πρόβλεψη για κλιμακωτή διαγραφή των προσαυξήσεων. Όσο πιο λίγες οι δόσεις που θα επιλέξει τελικώς ο οφειλέτης, τόσο μεγαλύτερο θα είναι και το ποσοστό «κουρέματος», φτάνοντας ακόμη και στο 90%.\n4. Η δυνατότητα «παγώματος» των αναγκαστικών μέτρων της εφορίας. Πολλοί οφειλέτες θα διαπιστώσουν ότι με την υπαγωγή στη ρύθμιση, εκτός από τη δυνατότητα έκδοσης φορολογικής ενημερότητας θα μπορούν να ξεμπλοκάρουν και τον τραπεζικό τους λογαριασμό.\nΤο ενδιαφέρον έχει επικεντρωθεί κυρίως στο 1,7 εκατομμύριο οφειλέτες που χρωστούν περισσότερα από 500 ευρώ ο καθένας. Η συμμετοχή του πρώτου διμήνου (η πλατφόρμα έχει ανοίξει από το τέλος Μαΐου) δεν θεωρείται ότι δίνει σαφή ένδειξη, καθώς μεσολάβησαν οι ευρωεκλογές, οι βουλευτικές εκλογές, η διαδικασία υποβολής των φορολογικών δηλώσεων και μετά οι καλοκαιρινές διακοπές.\nΣτο οικονομικό επιτελείο υπάρχει η αισιοδοξία ότι το ποσό του χρέους που θα ρυθμιστεί μπορεί τελικώς να ξεπεράσει τα 3 δισ. ευρώ, με τις εισπράξεις να φτάνουν ακόμη και πάνω από τα 500 εκατ. ευρώ μέχρι το τέλος του χρόνου.\nΤο ποσό των 2,5 δισ. ευρώ που βεβαιώθηκε σε φυσικά και νομικά πρόσωπα θα πρέπει να πληρωθεί σε πέντε μηνιαίες δόσεις. Προφανώς, ο Σεπτέμβριος θα εμφανιστεί να έχει τα μεγαλύτερα ποσοστά εισπραξιμότητας, καθώς η εφορία θα συμψηφίσει τις όποιες επιστροφές φόρου με το ποσό που βεβαιώθηκε την περασμένη Παρασκευή. Από εκεί και πέρα, το μεγάλο στοίχημα για το οικονομικό επιτελείο είναι οι ιδιοκτήτες να ικανοποιηθούν από τη μεσοσταθμική μείωση του 22% (το κέρδος φαίνεται σε ξεχωριστό κωδικό στο εκκαθαριστικό) και να μην αφήσουν απλήρωτα ποσά.\nΤο ζητούμενο είναι ο συντελεστής εισπραξιμότητας να αυξηθεί φέτος στο 81%-82% από 74%-75% πέρυσι.\nΟι κρίσιμες εξελίξεις του Σεπτεμβρίου\nΟ κρισιμότερος μήνας για την κυβέρνηση από την ημέρα των εκλογών μόλις ξεκίνησε. Τα δύσκολα του Σεπτεμβρίου αρχίζουν από μεθαύριο Τετάρτη, καθώς το οικονομικό επιτελείο θα πάρει στα χέρια του τα στοιχεία από την Ελληνική Στατιστική Αρχή για την πορεία του ΑΕΠ κατά το δεύτερο τρίμηνο του 2019. Μία ημέρα αργότερα, την Πέμπτη, θα πραγματοποιηθεί η πρώτη συνεδρίαση του Euro Working Group επί των ημερών της νέας κυβέρνησης και κατά τη διάρκειά της οι εκπρόσωποι των υπόλοιπων υπουργών Οικονομικών της Ευρωζώνης θα ζητήσουν διευκρινίσεις από τον Έλληνα εκπρόσωπο για το τι προτίθεται να εξαγγείλει ο πρωθυπουργός το επόμενο Σάββατο στα εγκαίνια της Διεθνούς Έκθεσης Θεσσαλονίκης.\nΗ ομιλία του Κυριάκου Μητσοτάκη θα συνταχθεί μετά και την ολοκλήρωση των επαφών του στο εξωτερικό και αναμένεται να είναι «κομμένη και ραμμένη» στο πλαίσιο των δημοσιονομικών αντοχών, αλλά και της δέσμευσης του πρωθυπουργού ότι τόσο ο φετινός προϋπολογισμός όσο και αυτός του 2020 θα κλείσουν με πρωτογενές πλεόνασμα 3,5% του ΑΕΠ. Μία εβδομάδα μετά τα εγκαίνια της ΔΕΘ, το προσχέδιο του προϋπολογισμού θα πρέπει να λάβει οριστική μορφή, καθώς αμέσως μετά το Eurogroup του Σεπτεμβρίου (θα πραγματοποιηθεί στις 13 του μήνα) θα πρέπει να κατατεθεί στην Ευρωπαϊκή Επιτροπή, στο πλαίσιο των διαδικασιών του Ευρωπαϊκού Εξαμήνου.\nΟι προβλέψεις του προσχεδίου θα μπουν στο μικροσκόπιο των θεσμών που θα καταφθάσουν στις 16 Σεπτεμβρίου στην Αθήνα -καταρχήν σε επίπεδο τεχνικών κλιμακίων- για να ξεκινήσουν οι διαβουλεύσεις στο πλαίσιο της τέταρτης μνημονιακής αξιολόγησης. Κρίσιμος θα είναι, όμως, ο Σεπτέμβριος και για τον φετινό προϋπολογισμό.\nΤα φορολογικά έσοδα του ένατου μήνα της φετινής χρονιάς θα πρέπει να ξεπεράσουν τα 5 δισ. ευρώ, ενώ οι φορολογούμενοι θα πρέπει να ανταποκριθούν στις πολλαπλές προσκλήσεις που τους έχει απευθύνει το Ελληνικό Δημόσιο:\n1. Να πληρώσουν την πρώτη δόση του ΕΝΦΙΑ.\n2. Ταυτόχρονα να μην αφήσουν πίσω τη δεύτερη δόση του φόρου εισοδήματος φυσικών προσώπων, με την αντίστοιχη υποχρέωση να αφορά βεβαίως και τα νομικά πρόσωπα.\n3. Να δώσουν το «παρών» στη ρύθμιση των 120 δόσεων της εφορίας, με την ηλεκτρονική πλατφόρμα να «επικαιροποιείται», μετά τις σχετικές αλλαγές που έγιναν στο τέλος Ιουλίου, μέσα στην εβδομάδα.\n4. Να ανταποκριθούν και στη ρύθμιση των ασφαλιστικών ταμείων πριν εκπνεύσει η καταληκτική ημερομηνία της 30ής Σεπτεμβρίου.\nΠρωθυπουργικές επαφές με μηνύματα εντός και εκτός\nΜε τον φθινοπωρινό κύκλο ταξιδιών να συνεχίζεται (σειρά παίρνει η Ολλανδία), ο πρωθυπουργός Κυριάκος Μητσοτάκης θέλει να στείλει μήνυμα αλλαγής σελίδας στη χώρα. Την ίδια στιγμή συνεχίζονται οι συσκέψεις για να κλειδώσουν οι ανακοινώσεις που θα γίνουν στη Διεθνή Έκθεση Θεσσαλονίκης, με κυβερνητικές πηγές να εστιάζουν σε ένα φιλοαναπτυξιακό πακέτο.\nΜετά τα ταξίδια σε Παρίσι και Βερολίνο ακολουθεί η Χάγη, όπου αύριο ο κ. Μητσοτάκης θα έχει συνάντηση με τον πρωθυπουργό της Ολλανδίας Μαρκ Ρούτε. Το κυβερνητικό ενδιαφέρον, ωστόσο, δεν περιορίζεται μόνο στον ευρωπαϊκό κύκλο επαφών. Από τις 24 έως τις 27 Σεπτεμβρίου ο πρωθυπουργός θα βρίσκεται στη Νέα Υόρκη, όπου θα έχει επαφές με ξένους ηγέτες στο περιθώριο της ετήσιας συνόδου του ΟΗΕ. Ενδεχομένως να έχει συνάντηση και με τον Ντόναλντ Τραμπ, καθώς, όπως ανέφερε ελληνική διπλωματική πηγή, το αίτημα είναι στη short list του προέδρου των ΗΠΑ. Με ιδιαίτερο ενδιαφέρον αναμένεται τον Νοέμβριο το ταξίδι στη Σαγκάη, στο πλαίσιο της EXPO 2019 (στην οποία η Ελλάδα είναι τιμώμενη χώρα), και η συνάντηση με τον πρόεδρο της Κίνας.\nΣυνεργάτης του πρωθυπουργού επεσήμανε χαρακτηριστικά πως η στρατηγική του Κυριάκου Μητσοτάκη είναι να περάσουμε «από τη διπλωματία της επαιτείας στη διπλωματία της αξιοπιστίας». Στο κυβερνητικό στρατόπεδο εστιάζουν σε δύο θέματα:\n* Στα θετικά μηνύματα από τις αγορές. Είναι χαρακτηριστικό πως το κόστος δανεισμού της Ελληνικής Δημοκρατίας μειώθηκε κάτω του 1,6% στο δεκαετές ομόλογο αναφοράς, καταγράφοντας ιστορικό ρεκόρ. Παράλληλα ενισχύθηκε ο γενικός δείκτης τιμών του ελληνικού χρηματιστηρίου, ενώ ο δείκτης οικονομικού κλίματος αναρριχήθηκε τον Αύγουστο στο υψηλότερο επίπεδο των τελευταίων 12 ετών.\n* Στο κλίμα που αποτυπώνεται σε διεθνή μέσα ενημέρωσης. Στο Μέγαρο Μαξίμου θεωρούν ότι η νέα εικόνα για την Ελλάδα που παρουσίασε ο κ. Μητσοτάκης αποτυπώθηκε στα γερμανικά και ευρύτερα στα ευρωπαϊκά μέσα, τα οποία αντί να εστιάζουν σε λέξεις όπως «χρέος», «κρίση» και «μέτρα» μιλούν για τις προοπτικές συνεργασίας των δύο χωρών.\nΜιλώντας στη γερμανική «FAZ», ο Κυριάκος Μητσοτάκης δήλωσε ότι «η καγκελάριος Μέρκελ έχει ήδη συναντήσει πολλούς Έλληνες πρωθυπουργούς. Θέλω να είμαι αυτός που παρουσιάζει μια νέα Ελλάδα».\nΣε αυτήν τη φάση το βάρος πέφτει στην ενίσχυση της αξιοπιστίας, ώστε σταδιακά να ανοίξει η συζήτηση για τα πρωτογενή πλεονάσματα. Παράλληλα τα «φώτα» πέφτουν σε ένα ακόμα θέμα: την επιστροφή των κερδών των ευρωπαϊκών κεντρικών τραπεζών (ANFA και SMP) από τα ελληνικά ομόλογα.\nΜητσοτάκης: «Εθνικός στόχος η αναστήλωση της Εύβοιας» Τηλεφωνική επικοινωνία με τους δημάρχους Ιστιαίας και Μαντουδίου – που δοκιμάζονται από…


Η Καμεράτα στο Θέατρο της αρχαίας Καρθαίας | Πολιτισμός Ειδήσεις\nΗ Καμεράτα στο Θέατρο της αρχαίας Καρθαίας\nΓΡΑΦΕΙ: THETOC TEAM published 23 Αυγ. 18 (09:19)\nΣτο θέατρο της αρχαίας Καρθαίας οι επισκέπτες θα έχουν την ευκαιρία να παρακολουθήσουν μουσικήπαράσταση της Καμεράτα, το Σάββατο 8 Σεπτεμβρίου στις 5.30 το απόγευμα.\nΣτο μαγικό, γνήσιο και ακατοίκητο εδώ και αιώνες τοπίο της Καρθαίας Κέας, στη νοτιοανατολική άκρη της Τζιάς, το μικρό θέατρο ακουμπά μέσα σε φυσική κοιλότητα του λόφου, στην άκρη του οποίου απλώνεται η ακρόπολη της αρχαίας πόλης. Ζωντάνεψε για πρώτη φορά το περασμένο καλοκαίρι έπειτα από τρεις χιλιάδες χρόνια σιωπής, με μια μουσική-θεατρική παράσταση για να γιορτάσει την ανάδειξη και συντήρηση της αρχαίας Καρθαίας που τιμήθηκε με το ευρωπαϊκό βραβείο «Europa Nostra 2017» Πολιτιστικής Κληρονομιάς.\nΦέτος η ορχήστρα της Καμεράτα, που με το διεθνές της όνομα Armonia Atenea έχει κατακτήσει τις σημαντικότερες καλλιτεχνικές διοργανώσεις στην Ευρώπη, θα παρουσιάσει ένα πρόγραμμα με ατμοσφαιρικές μουσικές με έργα Πουτσίνι, Μότσαρτ, Χέντελ, Χολστ και Μπάρτοκ ερμηνευμένα από δεκαμελή ορχήστρα, υπό την μουσική διεύθυνση του Γιώργου Παπαδόπουλου και με σολίστ τη σοπράνο Μυρσίνη Μαργαρίτη.\nΑπό την πασίγνωστη «Μικρή Νυχτερινή Μουσική» του Β. Α. Μότσαρτ, στους εντυπωσιακούς ρουμάνικους χορούς του Μπ. Μπάρτοκ, το ορχηστρικό σύνολο θα μας οδηγήσει σε ένα μαγευτικό μουσικό ταξίδι με εύρος δύο αιώνων.\nΘΕΑΤΡΟ ΑΡΧΑΙΑΣ ΚΑΡΘΑΙΑΣ


Λαϊκή Συσπείρωση Γρεβενών: Μαΐου 2012\nΔΗΛΩΣΕΙΣ ΤΗΣ ΓΓ ΤΗΣ ΚΕ ΤΟΥ ΚΚΕ ΑΛ. ΠΑΠΑΡΗΓΑ ΚΑΤΑ ΤΗΝ ΠΕΡΙΟΔΕΙΑ ΣΤΑ ΝΑΥΠΗΓΕΙΑ ΣΚΑΡΑΜΑΓΚΑ\n«Το «όχι στο μνημόνιο, όχι στα αντεργατικά μέτρα» και το «πάση θυσία μέσα στην Ευρωπαϊκή Ένωση» είναι δυο πράγματα ασυμβίβαστα. Ο λαός πρέπει να συνειδητοποιήσει την ανάγκη αποδέσμευσης της Ελλάδας από την Ευρωπαϊκή Ένωση, όχι μόνο έξοδο από την Ευρωζώνη, αλλά απαλλαγή από τις δεσμεύσεις της Ευρωπαϊκής Ένωσης. Είναι ασυμβίβαστη η φιλολαϊκή ανάπτυξη με την παραμονή στην Ευρωπαϊκή Ένωση. Το ΚΚΕ παλεύει γι’ αυτό σε συνδυασμό, βεβαίως, με το να γίνει λαϊκή περιουσία ο πλούτος που υπάρχει σε αυτόν τον τόπο, και ο φυσικός, και ο υπόγειος, και ο υπέργειος και ο πλούτος που έχουν παράξει οι εργαζόμενοι όλα αυτά τα χρόνια.\nΤο ΚΚΕ πρέπει να είναι πανίσχυρο στη Βουλή, να αξιοποιήσει τη δυνατότητα στην επόμενη Bουλή που θα είναι κινούμενη άμμος, να υπάρξουν κάποιοι νόμοι που να ανατρέπουν κάτι, έστω και ένας νόμος φιλολαϊκός να βγει είναι θετικό. Και πάνω απ’ όλα πρέπει να οργανωθεί ο λαός για να διεκδικήσει το ψωμί του στο ενδεχόμενο της άναρχης πτώχευσης».\nΚυρία Παπαρήγα ένα σχόλιο σχετικά με την έκθεση της Εθνικής Τράπεζας της Ελλάδας. Είναι όντως υπαρκτός ο κίνδυνος; Ο λαός πως πρέπει να αντιδράσει;\n«Ο κίνδυνος της άναρχης ή προγραμματισμένης πτώχευσης είναι υπαρκτός, καθώς η κρίση επεκτείνεται, βαθαίνει στην ευρωζώνη. Βλέπετε σε τι κατάσταση είναι η Ισπανία. Όποιοι τρομοκρατούν το λαό με την πτώχευση για να παραλύσει δεν πρέπει να πάρουν ούτε μια ψήφο. Αυτοί όμως, όπως είναι ο ΣΥΡΙΖΑ, που λένε ότι δεν υπάρχει κίνδυνος πτώχευσης εγκληματούν γιατί αφήνουν το λαό ανοργάνωτο και αφοπλισμένο».\nΑΘΗΝΑ 30/5/2012 ΤΟ ΓΡΑΦΕΙΟ ΤΥΠΟΥ ΤΗΣ ΚΕ ΤΟΥ ΚΚΕ\nΑπό Λαϊκή Συσπείρωση Γρεβενών στις Μαΐου 31, 2012 Δεν υπάρχουν σχόλια:\nΕΙΣΗΓΗΣΗ ΤΗΣ ΓΓ ΤΗΣ ΚΕ ΤΟΥ ΚΚΕ ΑΛ. ΠΑΠΑΡΗΓΑ ΣΤΗΝ ΣΥΝΕΝΤΕΥΞΗ ΤΥΠΟΥ\nΕΙΣΗΓΗΣΗ ΤΗΣ ΓΓ ΤΗΣ ΚΕ ΤΟΥ ΚΚΕ ΑΛ. ΠΑΠΑΡΗΓΑ\nΣΤΗΝ ΣΥΝΕΝΤΕΥΞΗ ΤΥΠΟΥ\nΗ ΕΚΤΙΜΗΣΗ ΤΟΥ ΚΚΕ\nΓΙΑ ΤΗΝ ΑΠΟΚΑΛΥΠΤΙΚΗ ΔΙΑΔΙΚΑΣΙΑ - ΚΟΡΟΪΔΙΑ\nΤΩΝ ΔΙΕΡΕΥΝΗΤΙΚΩΝ ΕΝΤΟΛΩΝ\nΗ ΟΠΟΙΑ ΑΠΟΤΕΛΕΣΕ ΜΕΡΟΣ ΤΟΥ ΓΕΝΙΚΟΤΕΡΟΥ ΣΧΕΔΙΟΥ\nΓΙΑ ΤΗΝ ΜΑΖΙΚΗ ΠΑΡΑΠΛΑΝΗΣΗ ΚΑΙ ΤΟΝ ΑΦΟΠΛΙΣΜΟ ΤΟΥ ΛΑΟΥ\nΜΕ ΤΑ ΜΑΤΙΑ ΣΤΡΑΜΜΕΝΑ ΣΤΗΝ ΝΕΑ ΚΑΛΠΗ\nΓια το λόγο αυτό ζητήσαμε χθες την διενέργεια των εκλογών, όχι γιατί οι εκλογές αποτελούν – όπως συνήθως λένε – την κορυφαία λαϊκή παρέμβαση – λύση των λαϊκών προβλημάτων, αλλά για να σταματήσει η κοροϊδία. Οδηγούμαστε έτσι και αλλιώς σε εκλογές. Επομένως ο λαός πρέπει να ετοιμασθεί να παρέμβει, βγάζοντας συμπεράσματα και από αυτήν την διαδικασία εμπαιγμού. Προδιαγεγραμμένα παιχνίδια. Αλλά και αν στην τελική φάση υπάρξει κάποια κυβέρνηση της τελευταίας στιγμής, πάλι ο λαός πρέπει να είναι στο πόδι γιατί οι εκλογές θα είναι προ των πυλών.\nΠΑΛΑΙΑ ΚΑΙ ΝΕΑ ΕΚΣΥΓΧΡΟΝΙΣΜΕΝΑ ΔΙΛΗΜΜΑΤΑ\nΤΕΤΑΡΤΟ: δεξιά η αριστερά, ή Μνημόνιο – Αντιμνημόνιο, διλήμματα που θα πάρουν και άλλες μορφές, ανάλογα με τις εξελίξεις, με νέας μορφής δίπολο κεντροδεξιά – κεντροαριστερά. Τα παραπάνω διλήμματα με κορυφαία ευθύνη του ΣΥΡΙΖΑ έβαλαν στο περιθώριο και συσκότισαν τις πραγματικές αντιθέσεις μέσα στην Ελλάδα και στην ΕΕ.\nΕιδικά ο ΣΥΡΙΖΑ με τις συνεχείς μεταλλάξεις αλλά και το γενικότερό του πρόγραμμα επιχειρεί να περάσει στο λαό με αριστερό προσωπείο ότι μπορεί να συνυπάρχουν και να ευημερούν οι εργαζόμενοι και οι καπιταλιστές. Ζητά μάλιστα κοινωνική στήριξη στην κυβέρνηση της αριστεράς, θέλοντας από πριν να πείσει το λαό να είναι χειροκροτητής, ενώ ο λαός απέναντι στην κυβέρνηση οφείλει να διεκδικεί, να ελέγχει, να είναι χειραφετημένος. Θέλει από πριν να επιβάλλει μειωμένες απαιτήσεις στο λαό με το δίλημμα δεξιά – αριστερά, στην λογική του ΠΑΣΟΚ της 10ετίας του ’80. Με τις σημερινές του θέσεις δεν αποτελεί βεβαίως πιστή μίμηση του ΠΑΣΟΚ, που τότε είχε προωθημένα συνθήματα όπως ΕΟΚ ΚΑΙ ΝΑΤΟ ΤΟ ΙΔΙΟ ΣΥΝΔΙΚΑΤΟ, ΕΞΩ ΟΙ ΑΜΕΡΙΚΑΝΟΝΑΤΟΪΚΕΣ ΒΑΣΕΙΣ. Το μιμείται στην τακτική του, άρα τόσο χειρότερο για το λαό.\nΤο καθένα από τα κόμματα που είχαν την ευθύνη της εντολής, και αυτά που πήραν μέρος στο διάλογο, αξιοποίησαν τις ωμές παρεμβάσεις της ΕΕ και του ΔΝΤ για να εμπεδώσουν τα διλήμματα. Οι καταδικαστέες αυτές παρεμβάσεις δεν είναι ούτε νέες, ούτε πρωτόγνωρες. Υπήρξαν και στο απώτερο παρελθόν, υπήρξαν ωμά και εκβιαστικά στην διάρκεια των κυβερνήσεων Παπανδρέου και Παπαδήμου και θα συνεχιστούν μετεκλογικά όποια κυβέρνηση συγκροτηθεί. Εδώ αποκαλύπτεται επίσης ότι κυβέρνηση που δηλώνει ότι πάση θυσία θέλει να κρατήσει την Ελλάδα στην ΕΕ δεν μπορεί να διαπραγματευθεί ή να επαναδιαπραγματευθεί υπέρ της φιλολαϊκής εξόδου από την κρίση, υπέρ των λαϊκών δικαιωμάτων. Τελικά θα υπογράψει τις ευρωενωσιακές αποφάσεις, βάζοντας το πολύ – πολύ ένα αστερίσκο όπως έκανε το ΠΑΣΟΚ τον πρώτο καιρό που αναδείχθηκε στην διακυβέρνηση.\nΟ εκλεκτικισμός και η επιλογή θεμάτων είναι το χαρακτηριστικό των 5 σημείων του ΣΥΡΙΖΑ ώστε να προσεγγισθεί ειδικό ακροατήριο, λες και μια κυβέρνηση δεν αντιμετωπίζει εφ’ όλης της ύλης προβλήματα. Παρέμβαση είχαμε από τον πρόεδρο του ΣΕΒ για την εξασφάλιση της σταθερότητας της Ελλάδας στην ΕΕ σε αντίθεση με το λαό και ως πρόληψη στην όξυνση της ταξικής πάλης.\nΔεν ζούμε στην 10ετία του ’70 ούτε του ’80 με κυβέρνηση ΝΔ και μετά ΠΑΣΟΚ σε συνθήκες ευνοϊκής καπιταλιστικής συγκυρίας. Αυτή η περίοδος τέλειωσε, μια περίοδος που ευνόησε ορισμένες παραχωρήσεις και ανώδυνες για το σύστημα μεταρρυθμίσεις στην Ελλάδα, που είχαν προ πολλού γίνει στην καπιταλιστική Ευρώπη. Ο δρόμος της καπιταλιστικής ανάπτυξης αναπόφευκτα οδηγεί στην οικονομική κρίση, στις σημερινές μάλιστα συνθήκες πραγματοποιήθηκε μια ιστορική ρεβάνς κατά των λαών της Ευρώπης με την κατάργηση των όποιων μεταπολεμικών και μεταπολιτευτικών για την Ελλάδα κατακτήσεων, παραχωρήσεων.\nΗ μεγάλη ευκαιρία που έχει ο λαός σήμερα είναι να χρησιμοποιήσει την πείρα του, να μη την πετάξει στο καλάθι των αχρήστων στο όνομα της κρίσης, των διλημμάτων και των αυταπατών. Ο λαός και η χώρα χρειάζονται ένα ισχυρό ΚΚΕ και ένα κίνημα απολύτως χειραφετημένο από κάθε κυβερνητικό και εργοδοτικό – ευρωενωσιακό εναγκαλισμό. Επομένως η ψήφος πρέπει να υπηρετεί την ανασύνταξη του εργατικού κινήματος, της κοινωνικής συμμαχίας, και γι αυτό έχει σημασία η ενίσχυση του ΚΚΕ.\nΑΘΗΝΑ 10/05/2012 ΤΟ ΓΡΑΦΕΙΟ ΤΥΠΟΥ ΤΗΣ ΚΕ ΤΟΥ ΚΚΕ\nΑπό Λαϊκή Συσπείρωση Γρεβενών στις Μαΐου 10, 2012 Δεν υπάρχουν σχόλια:\nΑυτή είναι η Ελλάδα της ΕΕ. Και αυτό είναι το τόσο αγαπημένο και προσοδοφόρο για την ελληνική πλουτοκρατία «ευρωπαϊκό πλαίσιο», που κατάντησε την Ελλάδα και το λαό της εδώ που την κατάντησε. Το ερώτημα, επομένως, είναι εύλογο:\nΤι είδους «σωτηρία» μπορεί να αναμένει κανείς όταν ως πλαίσιο αναζήτησης της «σωτηρίας» προσδιορίζεται - και μάλιστα προσδιορίζεται με τη μέγιστη δυνατή αυστηρότητα - το ίδιο εκείνο πλαίσιο που έχει φέρει τη δυστυχία, το ίδιο εκείνο πλαίσιο εντός του οποίου συντελείται η συμφορά.\nΜιλώντας τις προάλλες στο «Βήμα fm», ο Δ. Στρατούλης, βουλευτής του ΣΥΝ/ΣΥΡΙΖΑ, έλεγε μεταξύ άλλων: «Αν γίνουμε κυβέρνηση (...) δεν θα πληρώσουμε τις δόσεις του μνημονίου για να επαναφέρουμε τους μισθούς και τις συντάξεις και θα επιστρέψουμε τα χρήματα από το χαράτσι της ΔΕΗ». Ο ίδιος, δυο αράδες πιο κάτω, ρωτάται από τους δημοσιογράφους: «Θα αποκατασταθούν οι μισθοί, οι περικοπές που έχουν γίνει; Θα επιστραφούν τα χρήματα;». Και απαντάει: «Δεν είναι αυτονόητο αυτό; Με αυτό τον προεκλογικό στόχο δεν εκλέχθηκε ο ΣΥΡΙΖΑ;». Στους πέντε άξονες για συγκυβέρνηση που παρουσίασε προχτές ο Αλ. Τσίπρας, η αποκατάσταση των μισθών πήγε περίπατο και αντικαταστάθηκε από την «ανάγκη άμεσης ακύρωσης εφαρμογής των μέτρων του μνημονίου και ειδικότερα των επαίσχυντων εκείνων νόμων που περικόπτουν περαιτέρω μισθούς και συντάξεις». Δηλαδή, προσπάθεια (και όχι πολιτική απόφαση) να μην κοπούν άλλο οι μισθοί και οι συντάξεις (οι οποίοι σημειωτέον έχουν μειωθεί κατά 40 - 50% μόνο τα τελευταία δυο χρόνια) και όχι βέβαια αποκατάσταση των μισθών και των συντάξεων, ακόμα και στα προ μνημονίων επίπεδα, όπως έλεγαν μέχρι χτες. Το ίδιο επιβεβαίωσε ο Αλ. Τσίπρας και στη συνάντηση με τους «κοινωνικούς φορείς», λέγοντας: «Τους λέμε να μη μειωθούν οι μισθοί. Αυτοί επιμένουν (...) Τους λέμε να μην περικοπούν οι συντάξεις. Αυτοί επιμένουν». Αρα, καμιά αποκατάσταση μισθών δεν προβλέπει το πρόγραμμά τους, όπως έλεγαν πριν από μερικούς μήνες. Αποκαλυπτικότερος όλων ο Δ. Παπαδημούλης, ο οποίος είπε στο «Βήμα Fm»: «Δεν υποσχεθήκαμε ποτέ πριν τις εκλογές ότι λεφτά υπάρχουν κι αν εμείς έρθουμε στα πράγματα θα γυρίσουν οι μισθοί και οι συντάξεις, πατώντας ένα κουμπί, στο επίπεδο που ήταν το 2008 και το 2009».\nΟ ΣΥΝ/ΣΥΡΙΖΑ λανσάρει σαν μέτρο ανακούφισης του λαού την κατάργηση του χαρατσιού της ΔΕΗ, αν σχηματίσει κυβέρνηση της αριστεράς. Αφήνει βέβαια θολό το τι θα κάνει με εκείνους που το πλήρωσαν, αν θα τους επιστρέψει δηλαδή τα χαράτσια που κατέβαλαν, πότε και πώς. Τα οριζόντια μέτρα που φόρτωσε στο λαό η κυβέρνηση του ΠΑΣΟΚ, η συγκυβέρνηση με τη ΝΔ και τον ΛΑ.Ο.Σ., μόνο τα τελευταία δυο χρόνια, είναι πάνω από 50 δισ., χωρίς να υπολογίζεται η αφαίμαξη από την κατάργηση επί της ουσίας του αφορολόγητου. Το επαχθέστατο χαράτσι της ΔΕΗ, προβλέπεται να αφαιρέσει από το λαό περίπου 3,4 δισ. τη διετία 2011 - 2012, με ένα μέρος του ποσού να έχει ήδη εισπραχθεί. Αρα, η ανακούφιση που υπόσχεται η αριστερή κυβέρνηση του ΣΥΝ/ΣΥΡΙΖΑ, περιορίζεται στην απαλλαγή του λαού από ένα ελάχιστο μέρος των 50 δισ. που του φόρτωσαν τα κόμματα της πλουτοκρατίας τα δυο τελευταία χρόνια, σαν οριζόντιες μόνο περικοπές και φόρους! Μέχρι εκεί φτάνουν οι δεσμεύσεις τους για άσκηση φιλολαϊκής πολιτικής και ενώ ο λαός με την πάλη του έχει ήδη καταφέρει να παγώσει κάθε αντίποινο για την μη καταβολή του χαρατσιού, προκαλώντας ανησυχία στην κυβέρνηση. Σημειωτέον ότι και η ΝΔ είχε κάνει παντιέρα της προεκλογικής της εκστρατείας την κατάργηση του χαρατσιού, δεσμευόμενη βέβαια ότι θα το εντάξει σε έναν νέο φόρο για την ακίνητη περιουσία.\nΠοια είναι η θέση του ΣΥΡΙΖΑ για το PSI, το οποίο σχετίζεται άμεσα με το μνημόνιο; Λέει ο Δ. Στρατούλης: «Θα προβούμε και σε δημόσιο έλεγχο των τραπεζών. Εχουμε δώσει ή θα δώσουμε ως ελληνικός λαός, 200 δισ. στις ελληνικές τράπεζες για να τις σώσουμε τα οποία ανήκουν στο λαό. Επομένως με το δημόσιο έλεγχο θα εγγυηθούμε καταθέσεις και θα έχουμε χρήματα για την ανάπτυξη». Ρωτάται από τους δημοσιογράφους: «Τα 200 δισ. που θα δώσουμε στις τράπεζες είναι αν εφαρμοστεί το μνημόνιο και το PSI. Αφού είπατε ότι δεν θα το εφαρμόσετε...». Απαντάει ο Δ. Στρατούλης: «Σας είπα, αυτά εμείς θα τα καταγγείλουμε». Δηλαδή; Από τη μια λένε ότι με τα 200 δισ. της ανακεφαλαιοποίησης των τραπεζών, θα απαιτήσουν οι μετοχές που αγοράζει το κράτος να μετατραπούν από προνομιούχες σε κοινές και άρα το κράτος, σαν ο μεγαλύτερος μέτοχος, να έχει τον έλεγχο στη λήψη αποφάσεων. PSI όμως σημαίνει μνημόνιο, το οποίο ο ΣΥΡΙΖΑ λέει ότι θα καταγγείλει. Θυμίζουμε ότι το PSI είναι το πρόγραμμα αναδιάρθρωσης του χρέους, στο οποίο ο ΣΥΡΙΖΑ αντιτάχθηκε. Τώρα, λέει «ναι» στο PSI σαν όχημα για κρατικοποίηση, όπως ισχυρίζεται των τραπεζών, αλλά δε θέλει το μνημόνιο που το συνοδεύει. Ο ίδιος, στην ίδια συνέντευξη διαβεβαιώνει ότι με τους ίδιους δείκτες της κεφαλαιακής επάρκειας που κινούνται όλες οι τράπεζες «θα κινηθεί και η Αριστερή κυβέρνηση». Κρατικές τράπεζες δηλαδή, με τους νόμους και τους όρους του καπιταλισμού. Αρα, τράπεζες για το κεφάλαιο και όχι για το λαό.\nΝίκη! «Οι αντιμνημονιακές δυνάμεις σχηματίζουν κυβέρνηση». Το διαπίστωσε χτες το βράδυ το επιτελείο του Mega. Σύμφωνα με το ρεπορτάζ τους, ο Σαμαράς στηρίζει Τσίπρα. Και οι δυο στηρίζουν το ευρώ. Στηρίζουν επίσης τη διαπραγμάτευση. Ο τρίτος της παρέας, ο Βενιζέλος συμφωνεί με τους προηγούμενους.\nΘλίψη... Πριν τελειώσουν οι πανηγυρισμοί ήρθε η διαπίστωση ότι τελικά παρά τις συμφωνίες δεν τα βρίσκουν. Συνεχίζουν το θέατρο, καθώς έχουν στραμμένο το βλέμμα στις επόμενες εκλογές.\nΕκεί που έχει στραμμένο το βλέμμα και η αστική τάξη, η οποία επισπεύδει τις διαδικασίες για την ανασύνθεση του πολιτικού συστήματος, ώστε να εμφανιστεί ένας νέος διπολισμός ικανός να επανεγκλωβίσει λαϊκές δυνάμεις. Παρά την προσπάθεια δεν κρύβουν ότι υπάρχει κάτι κοινό στους δύο πόλους. Η υπεράσπιση της ΕΕ (το άρθρο στην «Καθημερινή» είναι χαρακτηριστικό).\nΑπέναντί τους έχουν μόνο το ΚΚΕ, τη μόνη πολιτική δύναμη που επιμένει ότι η αποδέσμευση από την ΕΕ, η μονομερής διαγραφή του χρέους, η κοινωνικοποίηση των μέσων παραγωγής με λαϊκή εξουσία και εργατικό έλεγχο είναι η μόνη φιλολαϊκή διέξοδος από την κρίση.\nΣτον αντίποδα παρουσιάστηκαν από τον αστικό Τύπο ως φιλολαϊκή πρόταση τα πέντε σημεία που παρουσίασε ο Τσίπρας χωρίς όμως κανείς να μπει στον κόπο να αναλύσει αυτές τις προτάσεις. Κατανοητό. Γιατί με αυτές γίνεται καθαρό πως ο ΣΥΡΙΖΑ δεν ζητά καν κατάργηση του μνημονίου και αντίθετα ζητά από την εργατική τάξη να θεωρήσει δεδομένο το μέχρι τώρα τσάκισμά της. Σχετική ανάλυση έκανε μόνο ο «Ριζοσπάστης».\nΔεν είναι το μόνο σημείο στην πολιτική αντιπαράθεση που επικρατεί σκοτάδι. Το γαϊτανάκι με τις διερευνητικές εντολές για το σχηματισμό κυβέρνησης έβγαλε εκτός πλάνου τη βασική πολιτική αντίθεση που έχει συγκεκριμένη ταξική αναφορά: Από τη μια, οι δυνάμεις που με τον ένα ή τον άλλο τρόπο ορκίζονται στην Ευρωπαϊκή Ενωση κι από την άλλη το ΚΚΕ που εξαρχής έχει κάνει καθαρό ότι προκοπή μέσα στην ΕΕ δεν υπάρχει για το λαό.\nΟ διαγκωνισμός τους, για το ποιος είναι καλύτερος ευρωπαϊστής, αποκαλύπτει και το κάλπικο διαφόρων προτάσεων που υπόσχονται τα πάντα αρκεί να μείνει άθικτη η εξουσία των μονοπωλίων. Περιορίζουν τη συζήτηση σε πέντε έξι θέματα, όταν μια κυβέρνηση πρέπει να ασχοληθεί με τα πάντα.\nΤο ΚΚΕ έβαλε ανάμεσα στα θέματα που πρέπει να απασχολούν το λαό και τα ζητήματα που απασχολούν την επικείμενη σύνοδο του ΝΑΤΟ. Ορισμένοι έσπευσαν να απαξιώσουν τη θέση με απορία, δήθεν, «τι θέλει ένα τέτοιο θέμα στη συζήτηση».\nΚι όμως, την ίδια ώρα πυκνώνουν οι αναλύσεις που επαναφέρουν σαν στοιχείο των διακρατικών σχέσεων τη στρατιωτική ισχύ αυτής ή της άλλης δύναμης και συμμαχίας. Χτεσινή ανάλυση στην «Ημερησία» εξηγεί τη στρατιωτική υπεροχή της συμμαχίας ΗΠΑ - Γαλλίας έναντι της Γερμανίας και τα κοινά που έχουν Ολάντ και Ομπάμα. Κι εκεί που μέχρι τώρα οι αναφορές στον Ολάντ αφορούσαν στο αν φέρνει ανατροπή του Συμφώνου Σταθερότητας, τώρα η κουβέντα γίνεται για στρατιωτικές προετοιμασίες.\nΗ σιγή από μνημονιακούς και αντιμνημονιακούς για τη σοβούσα καπιταλιστική κρίση, τις μορφές - και πολεμικές - που μπορεί να πάρει αυτή, ο εστιασμός της προσοχής σε πλευρές της διαχείρισης, αποκαλύπτει το νέο δόκανο που στήνεται σε βάρος της εργατικής τάξης, συνολικά του λαού.\nΜε αυτήν ή την άλλη εκδοχή διακυβέρνησης, το αστικό σύστημα προσπαθεί να κοιμίσει την εργατική τάξη.\nΤο ΚΚΕ κάλεσε και πάλι το λαό να πάρει διαζύγιο απ' όσους τον καλούν να συνεχίσει στον εφιαλτικό «ευρωμονόδρομο», είτε φορούν μνημονιακό είτε αντιμνημονιακό προσωπείο. Αυτό το διαζύγιο μπορεί να επικυρωθεί και μέσα από νέες εκλογές που πρέπει να γίνουν κόντρα στα σχέδια της αστικής τάξης και των κομμάτων της.\nΤηλεοπτικό σόου έχουν γίνει οι διερευνητικές εντολές για το σχηματισμό κυβέρνησης και υποκρισία των κομμάτων που την παίρνουν και την αφήνουν, στο όνομα τήρησης των αστικών θεσμών που καθόλου δε νοιάζονται για την τύχη του λαού, αλλά των μεγαλοεπιχειρηματιών.\nΟλοι οι αρχηγοί κομμάτων και του ΣΥΡΙΖΑ, ορκίζονται στο λαό που ψήφισε να βγάλουν τη χώρα από την κρίση, δηλαδή τους μεγαλοεπιχειρηματίες δίνοντας όρκους πίστης στη λυκοσυμμαχία της ΕΕ. Ολα τα κόμματα, με κοινό στρατηγικό σημείο την ευρωενωσιακή τους στρατηγική κοροϊδεύουν το λαό με τα παιχνίδια τακτικής που αναπαράγουν το κάλπικο για το λαό δίλημμα «μνημονιακοί-αντιμνημονιακοί» ή «αριστερά-δεξιά» κυβέρνηση που βάζει ο ΣΥΡΙΖΑ προκειμένου να τον εγκλωβίσουν ακόμη πιο βαθιά σε εχθρικά για τον ίδιο σχέδια.\nΜέσα σ' αυτές τις συνθήκες, η παρέμβαση του ΚΚΕ, που ζήτησε χτες «Εκλογές ΤΩΡΑ», αποκτά ξεχωριστή σημασία, από τη σκοπιά του πραγματικού λαϊκού συμφέροντος. Να γίνει ο λαός πρωταγωνιστής.\nΑΝΑΚΟΙΝΩΣΗ ΤΟΥ ΓΡΑΦΕΙΟΥ ΤΥΠΟΥ ΓΙΑ ΤΙΣ ΔΗΛΩΣΕΙΣ ΤΟΥ ΑΛ. ΤΣΙΠΡΑ\nΓΙΑ ΤΙΣ ΔΗΛΩΣΕΙΣ ΤΟΥ ΑΛ. ΤΣΙΠΡΑ\nΑπό Λαϊκή Συσπείρωση Γρεβενών στις Μαΐου 09, 2012 Δεν υπάρχουν σχόλια:\nΜΕΓΑΛΟΕΠΙΧΕΙΡΗΜΑΤΙΕΣ Παρεμβαίνουν στις μετεκλογικές διεργασίες Κυβέρνηση με συμμετοχή και του ΣΥΡΙΖΑ επιμένει να ζητά ο πρόεδρος του ΣΕΒ\nΚυβέρνηση με συμμετοχή και του ΣΥΡΙΖΑ επιμένει να ζητά ο πρόεδρος του ΣΕΒ\n«Θεωρώ ότι ο αντιμνημονιακός ΣΥΡΙΖΑ με 16%, αποτελεί απαραίτητη προϋπόθεση για μία κυβέρνηση πραγματικής εθνικής ενότητας, ικανής να διεκδικήσει άλλους όρους για την Ελλάδα από μία Ευρώπη που αλλάζει, στη βάση ενός εθνικού αναπτυξιακού προγράμματος για την έξοδο από την κρίση». Τα παραπάνω επανέλαβε χτες ο πρόεδρος του ΣΕΒ, ο οποίος προχώρησε σε παραπέρα αξιολόγηση του χαρακτήρα της ψηφοφορίας της προηγούμενης Κυριακής, λέγοντας ότι η αύξηση του ποσοστού του ΣΥΡΙΖΑ «αποτελεί μία συσσωμάτωση ψήφου οργής, ψηφοφόρων χωρίς ομοιογενή ιδεολογική ταυτότητα».\nΟ Δ. Δασκαλόπουλος έσπευσε βέβαια να αξιοποιήσει τις αντιφατικές πλευρές του εκλογικού αποτελέσματος και να υποστηρίξει ότι «υπήρξε ένα ισχυρό ρεύμα καταδίκης αυτών που εφάρμοσαν στρεβλά και αναποτελεσματικά το μνημόνιο, προσφεύγοντας διαρκώς σε μέτρα κοινωνικά άδικα και οικονομικά αδιέξοδα, και αποφεύγοντας τις δομικές μεταρρυθμίσεις για να μη θίξουν το κράτος τους».\nΑπαντώντας στο ερώτημα αν θεωρεί ρεαλιστικό «το στόχο παραμονής στο ευρώ χωρίς εκπλήρωση των στόχων του μνημονίου», ο πρόεδρος του ΣΕΒ απέφυγε να απαντήσει ευθέως, λέγοντας ότι «η ευρωπαϊκή μας πορεία και η ευημερία μας, προϋποθέτουν νοικοκυρεμένα οικονομικά, μικρότερο και αποτελεσματικό κράτος, ανταγωνιστική παραγωγή αγαθών και υπηρεσιών» που είναι στόχοι «πρωτίστως εθνικοί και όχι μνημονιακοί», εκτιμώντας ότι «μπορούν να επιτευχθούν χωρίς άλλες περικοπές και χαράτσια, αλλά με ένα τολμηρό πρόγραμμα οικονομικής απελευθέρωσης».\nΤέλος, υποστήριξε ότι «η νέα Ευρώπη που διαμορφώνεται θα έτεινε ευήκοον ους σε κάθε συγκροτημένη προσπάθεια της χώρας μας προς αυτήν την κατεύθυνση».\n«Πρέπει τώρα πια να αποφασίσουμε ότι η τιμωρητική διαδικασία τελείωσε και ήδη πρέπει να δώσει τη θέση της στη διαδικασία της ευπρόσωπης αλλά και στιβαρής οργάνωσης της διακυβέρνησης της χώρας», σχολίασε χτες ο πρόεδρος του Ελληνοαμερικανικού Επιμελητηρίου Γ. Γραμματίδης. Ζητάει, για λογαριασμό των επιχειρηματιών που εκπροσωπεί, ως «μόνη διέξοδο» την «εκ νέου άμεση προσφυγή στη λαϊκή ετυμηγορία» καθώς κρίνει πως «είναι προφανές ότι ο σχηματισμός κυβέρνησης ευρύτερης συνεργασίας δεν είναι εφικτός».\nΑπό Λαϊκή Συσπείρωση Γρεβενών στις Μαΐου 01, 2012 Δεν υπάρχουν σχόλια:


ΕΝΙΑΙΟ ΠΑΝΕΛΛΗΝΙΟ ΠΡΩΤΑΘΛΗΜΑ / ΟΑΚΑ Πρωταθλήτρια η Αργώ στην ΟΠΕΝ, ο ΝΟΒΑ στην Α-Β και οι Πέντε Κύκλοι στη Γ-Δ (αποτελέσματα, βαθμολογίες, pics) - Κολυμβητική Ομοσπονδία Ελλάδας - koe.org.gr\n13.11.2021 22:52 801\nΗ Αργώ αναδείχθηκε πρωταθλήτρια στην ΟΠΕΝ κατηγορία, με την ολοκλήρωση του Ενιαίου Πανελληνιου Πρωταθλήματος Καταδύσεων, το Σάββατο (13/11) το βράδυ στο κλειστό καταδυτήριο του ΟΑΚΑ. Η Αργώ πρώτευσε τόσο στη γενική βαθμολογία των συλλόγων με 40 βαθμούς, έναντι 16 του δεύτερου ΝΟΒΑ και 6 των τρίτων Παναθηναϊκού και ΑΑ Αστεριών, όσο και στις επιμέρους των Ανδρών και των Γυναικών (μπορείτε να δείτε αναλυτικά τις σχετικές βαθμολογίες ΕΔΩ).\n1 μ. Τραμπολίνο Αγόρια Β': Γρηγόρης Μήτρου (ΝΟΒΑ) 333,45 β.\n1 μ. Τραμπολίνο Κορίτσια Β': Σταυρούλα Χαλέμου (ΝΟΒΑ) 249,45 β.\nΣταθερά Κορίτσια Α': Αγγελική Λυδία Γεωργοπούλου (Αργώ) 378,70 β.\n3 μ. Τραμπολίνο Αγόρια Β': Γρηγόρης Μήτρου (ΝΟΒΑ) 378,65 β.\n3 μ. Τραμπολίνο Κορίτσια Β': Άννα Μαρία Σαχίνη (Παναθηναϊκός) 322,35 β.\nΣταθερά Αγόρια Γ': Παναγιώτης Καπνόπουλος (Παναθηναϊκός) 230,10 β.\nΣταθερά Κορίτσια Γ': Ιωάννα Στυλιανή Καρακώστα (Πέντε Κύκλοι) 212,05 β.\n1 μ. Τραμπολίνο Αγόρια Δ': Σπύρος Κοτζαγιάννης (Πέντε Κύκλοι) 168,00 β.\n1 μ. Κορίτσια Δ': Ελένη Σοφία Μαλακασιώτη (ΝΟΒΑ) 125.65 β.\nΑναλυτικά όλα τα αποτελέσματα (και με τις επιμέρους βαθμολογήσεις) σε όλα τα αγωνίσματα, αλλά και τις βαθμολογίες, μπορείτε να δείτε ΕΔΩ.\nΜΕ ΤΗΝ ΠΑΡΟΥΣΙΑ ΤΟΥ ΠΡΟΕΔΡΟΥ\nΣτους αγώνες της δεύτερης ημέρας ήταν παρών και ο Πρόεδρος της ΚΟΕ Κυριάκος Γιαννόπουλος, συνοδευόμενος από τον Γενικό Διευθυντή της Ομοσπονδίας Γιάννη Γιαννουρή. Αμφότεροι έκαναν απονομές (δείτε και τις σχετικές photos πάνω).\nΗ υπεύθυνη έφορος καταδύσεων Πέπη Χαραλάμπους μας δήλωσε σχετικά: "Το Ενιαίο Πανελλήνιο Πρωτάθλημα Καταδύσεων ολοκληρώθηκε στο ΟΑΚΑ με επιτυχία και έθεσε νέες βάσεις για το μέλλον του αθλήματος. Η καινοτομία της διεξαγωγής του Πρωταθλήματος όλων των ηλικιακών ομάδων μαζί, μοίρασε τα συγκεντρωτικά αποτελέσματα των συλλόγων επάξια, με αποτέλεσμα την ανάδειξη της προσπάθειάς τους σε επικράτηση στις κατηγορίες που δίνουν έμφαση, αναδεικνύοντας την δουλειά που γίνεται στους συλλόγους σε όλο το εύρος του αθλήματος".\nΧΕΙΜΕΡΙΝΟ ΠΡΩΤΑΘΛΗΜΑ OPEN, Α, Β, Γ, Δ, Ε\nΚΥΠΕΛΛΟ ΑΝΟΙΞΗΣ (ΚΑΤΗΓΟΡΙΕΣ Β, Γ, Δ, Ε )\nΠΑΤΡΑ Ή ΒΟΛΟΣ\nΠΑΓΚΟΣΜΙΟ ΠΡΩΤΑΘΛΗΜΑ ΑΝΔΡΩΝ-ΓΥΝΑΙΚΩΝ\nΑυθίνος και Γεωργοπούλου της Αργούς πρωταθλητές σε 1 μ. και 3 μ. ΟΠΕΝ στην πρεμιέρα (pics) - Όλα τα αποτελέσματα


Η ΜΕΘΩΝΗ ΠΙΕΡΙΑΣ ΚΑΙ ΟΙ ΓΥΡΩ ΠΕΡΙΟΧΕΣ ΜΙΛΗΣΑΝΕ… ΕΙΠΑΝΕ ΟΧΙ ΣΤΗΝ ΞΕΝΟΦΟΒΙΑ ΚΑΙ ΤΟΝ ΡΑΤΣΙΣΜΟ - Κουτίblog\nΗ ΜΕΘΩΝΗ ΠΙΕΡΙΑΣ ΚΑΙ ΟΙ ΓΥΡΩ ΠΕΡΙΟΧΕΣ ΜΙΛΗΣΑΝΕ… ΕΙΠΑΝΕ ΟΧΙ ΣΤΗΝ ΞΕΝΟΦΟΒΙΑ ΚΑΙ ΤΟΝ ΡΑΤΣΙΣΜΟ\nkoutiblog Οκτωβρίου 29, 2019 αποψεις , 0 Comments\nΤα κηρύγματα μίσους και μισαλλοδοξίας συγκεκριμένων blogs όπως το «ΛΕΥΤΕΡΙΑ» και η «PIERIKI» μάλλον δεν εισακούστηκαν, αφού η μάζωξη ήταν αναντίστοιχη σε σχέση με τον αριθμό του πληθυσμού της περιοχής.\nΔεν ήταν και λίγοι «καλοθελητές» (και δικαίωμα τους φυσικά) που ήρθαν από άλλες περιοχές του νομού και συμπλήρωσαν τον πάζλ αυτής της μάζωξης.\nΤην τιμητική τους είχαν πρώην χρυσαυγίτες που με άλλες πατριδοκάπηλες ταμπέλες τους δόθηκε βήμα για να χύσουν το ρατσιστικό τους δηλητήριο.\nΤα συγκεκριμένα blogs υμνητές της επταετίας της χούντας, του Μεταξά και των ναζί της «χρυσής αυγής», παίζουν τον ρόλο των οργανωτών σε συνάξεις μίσους και ξενοφοβίας ενάντια σε πρόσφυγες και μετανάστες και επιδίδονται καθημερινά σε έναν εθνικιστικό παροξυσμό προβάλλοντας στρεβλή αντίληψη για την έννοια και το περιεχόμενο του πατριωτισμού.\nΜε την μόνιμη παραπληροφόρηση και ψευδών ειδήσεων που διαδίδουν, προσπαθούν να δημιουργήσουν εχθροπολεμικό κλίμα ενάντια σε ανθρώπους που βρέθηκαν κατατρεγμένοι στην χώρα μας.\nΠροωθούν μέσα από τα blogs τους μια επικίνδυνη και ρατσιστική ρητορεία όπου συκοφαντούν ανθρώπους, ολόκληρες οικογένειες με μικρά παιδιά και ηλικιωμένους που εγκλωβίστηκαν εδώ σαν «έποικους» και «εγκληματίες».\nΗ προσπάθεια τους να δημιουργήσουν κλίμα «Βρασνών» στην Μεθώνη απέτυχε παταγωδώς αφού η πλειοψηφία των κατοίκων της και των γύρων περιοχών τους γύρισε την πλάτη.\nΓιατί όλοι αυτοί οι πατριδοκάπηλοι δεν βγάζουν άχνα για την Ε.Ε, το ΝΑΤΟ, τις ΗΠΑ, τους ιμπεριαλιστές, που είναι υπεύθυνοι για τους πολέμους, τις αιματοχυσίες, τις καταστροφές, την δυστυχία, την φτώχεια, την προσφυγιά και μετανάστευση?\nΞεπλένουν όλους αυτούς τους μακελάρηδες και μετατρέπουν τους πρόσφυγες και μετανάστες σε αποδιοπομπαίους τράγους, για να αθωώσουν τους ιμπεριαλιστές, τα εγχώρια στηρίγματα τους, τις αστικές τάξεις των χωρών και τους πολιτικούς εκφραστές τους, που δημιουργούν καθημερινά χειρότερους\nορούς ζωής για τους λαούς, συνθήκες κοινωνικής ανασφάλειας, αβεβαιότητας, συνθήκες σχετικής και απόλυτης φτώχειας.\nΣυγκαλύπτουν αυτές τις πολιτικές παίζοντας παιχνίδια στις πλάτες του λαού αποπροσανατολίζοντας και παραπλανώντας τον.\nΟ λαός δεν πρέπει να τσιμπήσει στις φωνές της ξενοφοβίας, της μισαλλοδοξίας και του ρατσιστικού λόγου. Η όποια εναντίωση του να είναι σε αυτούς που δημιουργούν πραγματικά το πρόβλημα και είναι η πολιτική της Ε.Ε.\nΟ εγκλωβισμός προσφύγων - μεταναστών εδώ είναι αποτέλεσμα της συμφωνίας Ελλάδας – Τουρκίας – Ε.Ε που μετέτρεψαν την επικράτεια σε αποθήκες ψυχών.\nΟ λαός να αντισταθεί στους εμπρηστές των πολέμων ΝΑΤΟ – Ε.Ε. – ΗΠΑ που τα αιματοκυλίσματα τους δημιουργούν τις στρατιές των προσφύγων και μεταναστών.\nΝα αντισταθεί στις πολιτικές φτωχοποίησης και εξαθλίωσης που αναγκάζει τους λαούς να μεταναστεύουν.\nΟ αγώνας αυτός αναδεικνύει την αλληλεγγύη σε πρόσφυγες και μετανάστες και από κοινού μπορούμε να παλέψουμε για τον απεγκλωβισμό αυτών των ανθρώπων κόντρα στις αποφάσεις της Ε.Ε. και των κυβερνήσεων.\nΗ Μεθώνη και οι γύρω περιοχές είπαν όχι στο μίσος και τον ρατσισμό, είπαν όχι στους λαοπλάνους των blogs και ήταν μια απάντηση σε όλες αυτές τις θεραπαινίδες του συστήματος.


ΨΗΦΙΔΑ: Σχέση συναισθηματικής νοημοσύνης και τρόπων διαχείρισης συγκρούσεων από τους/τις διευθυντές/ριες στην πρωτοβάθμια εκπαίδευση : η επίδραση του φύλου\nPlease use this identifier to cite or link to this item: http://dspace.lib.uom.gr/handle/2159/23058\nAuthor: Συγκιρίδου, Ευαγγελία\nTitle: Σχέση συναισθηματικής νοημοσύνης και τρόπων διαχείρισης συγκρούσεων από τους/τις διευθυντές/ριες στην πρωτοβάθμια εκπαίδευση : η επίδραση του φύλου\nAbstract: Οι συγκρούσεις αποτελούν αναπόσπαστο κομμάτι της σχολικής ζωής και σημαντική πτυχή της κοινωνικής αλληλεπίδρασης σε όλους τους οργανισμούς. Μπορούν να εκδηλώνονται στη σχολική μονάδα με διάφορες μορφές και να επιδρούν ωφέλιμα ή καταστροφικά στη λειτουργία και την αποτελεσματικότητά της. Είναι λειτουργικές όταν το άτομο γνωρίζει τον τρόπο για να τις διαχειριστεί. Βασικός παράγοντας της οργανωσιακής συμπεριφοράς είναι τα συναισθήματα. Η συναισθηματική νοημοσύνη των διευθυντών/ριών επηρεάζει τον τρόπο διαχείρισης των σχέσεων και των συγκρούσεων. Με την παρούσα έρευνα επιχειρήθηκε να καταδειχθεί η σχέση της συναισθηματικής νοημοσύνης των διευθυντών/ντριών πρωτοβάθμιας εκπαίδευσης και των τρόπων διαχείρισης των συγκρούσεων σε μια σχολική μονάδα. Εξετάσθηκαν οι τέσσερις διαστάσεις της συναισθηματικής νοημοσύνης διευθυντών/ριών πρωτοβάθμιας εκπαίδευσης, με τους πέντε τρόπους διαχείρισης μιας σύγκρουσης. Εξετάστηκε επίσης η επίδραση του φύλου στη συναισθηματική νοημοσύνη και στους τρόπους διαχείρισης των συγκρούσεων. Η συλλογή των δεδομένων έγινε μέσω ανώνυμου ερωτηματολογίου.. για τη συναισθηματική νοημοσύνη έγινε χρήση της κλίμακας του Wong & Law Emotional Intelligence Scale (WLEIS, Wong & Law, 2002 ) και για τους τρόπους διαχείρισης των συγκρούσεων του Rahim Organizational Conflict Inventory-II, Form B (Rahim, 1983). Το δείγμα της έρευνας αποτέλεσαν 99 διευθυντές/ριες δημοτικών σχολείων του νομού Θεσσαλονίκης. Τα αποτελέσματα της έρευνας έδειξαν πως οι διευθυντές/ντριες διαθέτουν υψηλή συναισθηματική νοημοσύνη η οποία σχετίζεται θετικά με τον συνεργατικό τρόπο διευθέτησης μιας σύγκρουσης. Η συναισθηματική νοημοσύνη των διευθυντών/ντριών δε διαφοροποιείται ως προς το φύλο, ενώ εμφανίζεται μια έμφυλη διαφοροποίηση στην επιλογή του τρόπου διευθέτησης των συγκρούσεων. oι διευθύντριες επιλέγουν πιο συχνά τη Συνεργασία και τον Συμβιβασμό, από τους άντρες διευθυντές.\nConflicts are an integral part of school life and a significant aspect of social interaction in all organizations. They can occur in the school in various forms and can have beneficial or detrimental effect on its functioning and effectiveness. It can be constructive if a person knows how to manage it well. Emotions in workplace are a major contributor to organizational behavior. Principals’ emotional intelligence affects the way they manage relationships and the way they manage conflicts. The present research attempts to demonstrate the relationship between the emotional intelligence of primary school principals and the ways conflict is managed in a school community. The four dimensions of emotional intelligence of school principals and the five ways to manage a conflict were examined. The gender impact on emotional intelligence and ways of conflict management was also examined. Data collection was achieved through anonymous questionnaire, for the emotional intelligence, the Wong & Law Emotional Intelligence Scale (WLEIS, Wong & Law, 2002) and for the ways of managing conflict, the Rahim Organizational Conflict Inventory-II, Form B (Rahim, 1983). The research sample was 99 primary school principals from the prefecture of Thessaloniki. The results of the research show that the principals posses high emotional intelligence which is positively related to the cooperative way of managing conflict. The emotional intelligence of principals is not affected by gender but a gender differentiation is noted in conflict management; female school principals choose Integrating and Compromising style more often than male principals.\nΟι συγκρούσεις αποτελούν αναπόσπαστο κομμάτι της σχολικής ζωής και σημαντική πτυχή της κοινωνικής αλληλεπίδρασης σε όλους τους οργανισμούς. Μπορούν να εκδηλώνονται στη σχολική μονάδα με διάφορες μορφές και να επιδρούν ωφέλιμα ή καταστροφικά στη λειτουργία και την αποτελεσματικότητά της. Είναι λειτουργικές όταν το άτομο γνωρίζει τον τρόπο για να τις διαχειριστεί. Βασικός παράγοντας της οργανωσιακής συμπεριφοράς είναι τα συναισθήματα. Η συναισθηματική νοημοσύνη των διευθυντών/ριών επηρεάζει τον τρόπο διαχείρισης των σχέσεων και των συγκρούσεων. Με την παρούσα έρευνα επιχειρήθηκε να καταδειχθεί η σχέση της συναισθηματικής νοημοσύνης των διευθυντών/ντριών πρωτοβάθμιας εκπαίδευσης και των τρόπων διαχείρισης των συγκρούσεων σε μια σχολική μονάδα. Εξετάσθηκαν οι τέσσερις διαστάσεις της συναισθηματικής νοημοσύνης διευθυντών/ριών πρωτοβάθμιας εκπαίδευσης, με τους πέντε τρόπους διαχείρισης μιας σύγκρουσης. Εξετάστηκε επίσης η επίδραση του φύλου στη συναισθηματική νοημοσύνη και στους τρόπους διαχείρισης των συγκρούσεων. Η συλλογή των δεδομένων έγινε μέσω ανώνυμου ερωτηματολογίου.. για τη συναισθηματική νοημοσύνη έγινε χρήση της κλίμακας του Wong & Law Emotional Intelligence Scale (WLEIS, Wong & Law, 2002 ) και για τους τρόπους διαχείρισης των συγκρούσεων του Rahim Organizational Conflict Inventory-II, Form B (Rahim, 1983). Το δείγμα της έρευνας αποτέλεσαν 99 διευθυντές/ριες δημοτικών σχολείων του νομού Θεσσαλονίκης. Τα αποτελέσματα της έρευνας έδειξαν πως οι διευθυντές/ντριες διαθέτουν υψηλή συναισθηματική νοημοσύνη η οποία σχετίζεται θετικά με τον συνεργατικό τρόπο διευθέτησης μιας σύγκρουσης. Η συναισθηματική νοημοσύνη των διευθυντών/ντριών δε διαφοροποιείται ως προς το φύλο, ενώ εμφανίζεται μια έμφυλη διαφοροποίηση στην επιλογή του τρόπου διευθέτησης των συγκρούσεων. oι διευθύντριες επιλέγουν πιο συχνά τη Συνεργασία και τον Συμβιβασμό, από τους άντρες διευθυντές.\nSygkiridouEuangeliaMsc2019.pdf 1.35 MB Adobe PDF View/Open


Βραβεύτηκε ο Γιάννης Κυριακίδης. Ο άνθρωπος που σταμάτησε την περιφορά του επιταφίου στην Τσιμισκή στήνοντας μια σκάλα για τις ανάγκες του φωτορεπορτάζ | ΘΕΟΛΟΓΙΚΑ ΔΡΩΜΕΝΑ\n← Νίκη Η. Παπαγεωργίου, Θρησκεία και Μετανάστευση. Η Κοινότητα των Σιχ στην Ελλάδα, Εκδόσεις Κ. Σφακιανάκη, Θεσσαλονίκη 2013\nΗ εκπλήρωση των προφητειών | Amen.gr →\nΔημοσιεύθηκε την 26 Απριλίου, 2013 από Moschos Goutzioudis\nΟ πασίγνωστος 89χρονος σήμερα θεσσαλονικιός φωτορεπόρτερ, ο άνθρωπος που ταύτισε επί 70 περίπου χρόνια το όνομά του με τη συγκεκριμένη επαγγελματική ιδιότητα, τιμήθηκε χθες Πέμπτη 25 Απριλίου του 2013 από το Μορφωτικό Ίδρυμα της Ένωσης Συντακτών Ημερησίων Εφημερίδων Μακεδονίας-Θράκης στο πλαίσιο της σειράς «Επίμονοι Θεσσαλονικείς». Αναμενόμενο, αφού οι παλαιότεροι εξακολουθούν να λένε ότι δύο σύμβολα έχει η Θεσσαλονίκη, τον Λευκο Πύργο και τον Γιάννη Κυριακίδη.\nΣε μια λιτή εκδήλωση που οργανώθηκε από το Μορφωτικό Ίδρυμα της ΕΣΗΕΜ-Θ, όπως άλλωστε αρμόζει στο ήθος και την εμβληματική προσωπικότητα του Γιάννη Κυριακίδη, μίλησαν ο δημοσιογράφος και γενικός διευθυντής της ΕΡΤ 3 Κώστας Μπλιάτκας, ο δημοσιογράφος Σταύρος Τζίμας, ο επιχειρηματίας Αντώνης Δούδος και οι φωτοειδησεογράφοι Φώτης Φιλαργυρόπουλος και Γιώργος Γιακουμίδης. Καθόλη τη διάρκεια της εκδήλωσης ο Γιάννης Κυριακίδης φορώντας το κλασικό του φωτογραφικό γιλέκο δεν σταμάτησε να πειράζει τους ομιλητές και να τους διορθώνει ή να συμπληρώνει τις προσωπικές ιστορίες που έχουν χαραχθεί στη μνήμη τους από την πολύχρονη συνεργασία μαζί του, ενώ σε κάποια στιγμή σηκώθηκε αυθόρμητα και φωτογραφήθηκε μαζί τους. Τα πειράγματα δεν σταμάτησαν ούτε μετά την απονομή του βραβείου. Παρών επίσης ήταν και ο Ντίνος Χριστιανόπουλος.\nΓια πολλά χρόνια ο Γιάννης Κυριακίδης με τη σκάλα του (για τα δικά του μοναδικά πανοραμικά καρέ) και τις τρεις φωτογραφικές μηχανές που είχε κρεμασμένες στο λαιμό κυριαρχούσε σε όλα τα μεγάλα ρεπορτάζ. Όλη η πολιτική, αθλητική, εκκλησιαστική, οικονομική και πολιτιστική επικαιρότητα της πόλης έχει καταγραφεί από τις μηχανές του. «Κυριακίδη είσαι ο μοναδικός τύραννος που απέμεινε στη Δημοκρατία», είπε στον Γιάννη Κυριακίδη αγανακτισμένος το Σεπτέμβρη του 1964 ο τότε πρωθυπουργός Γεώργιος Παπανδρέου που έφτασε στη Θεσσαλονίκη για τα εγκαίνια της ΔΕΘ. Σχεδόν είκοσι χρόνια αργότερα ο Ανδρέας Παπανδρέου επανέλαβε το 1984, το ίδιο ταλαιπωρημένος, αλλά εμφανώς γοητευμένος από τους φακούς του ως μανιώδης φωτογράφος και ο ίδιος «Κυριακίδη, είσαι ο τελευταίος δικτάτορας». Μετά τον πόλεμο του κόλπου ο αμερικανός υπουργός Εξωτερικών Κόλιν Πάουελ θα πει χαρακτηριστικά σε εκδήλωση στο Γ΄ Σώμα Στρατού στη διάρκεια προετοιμασίας φωτογράφισης από τον Γιάννη Κυριακίδη που καθοδηγούσε τους στρατιωτικούς πως να στηθούν προκειμένου να φωτογραφηθούν καλύτερα «Αυτός είναι πραγματικός στρατηγός! Δείτε πως δίνει τις εντολές».\nΟ Γιάννης Κυριακίδης είναι σίγουρα ο μόνος φωτοειδησεογράφος που τόλμησε να σταματήσει την περιφορά του επιταφίου κάποια χρονιά στην οδό Τσιμισκή της Θεσσαλονίκης για να στήσει τη σκάλα του και ν’ απαθανατίσει τη στιγμή. Μια άλλη χρονιά κατά την εορτή των Θεοφανείων σε μεγάλη ηλικία, καθώς δεν μπορούσε να πλησιάσει στην άκρη της παραλίας για να φωτογραφίσει την κατάδυση του τιμίου σταυρού στα νερά του θερμαϊκού, είχε ανέβει στον επάνω όροφο της παλιάς καφετερίας στη συμβολή των οδών Λεοφώρου Νίκης και Αγίας Σοφίας. Και ενώ έχει τελειώσει η τελετή, μια βροντερή φωνή φώναζε πίσω από το συγκεντρωμένο πλήθος: Παναγιώτατε! Παναγιώτατε! κάνοντας τον Μητροπολίτη Θεσσαλονίκης Άνθιμο να γυρίσει, να τον αναγνωρίσει, να σηκώσει το σταυρό και να τον ευλογήσει. Αυτό ήταν! Ο Κυριακίδης με τον τηλεφακό του είχε ήδη ρίξει μια ριπή 3-4 καρέ και είχε το κάδρο που δεν είχε κανείς άλλος εκείνη την ημέρα.\nΟ κ. Τζίμας διηγήθηκε χθες το τέχνασμα που σκαρφίσθηκε ο δαιμόνιος φωτορεπόρτερ πολλά χρόνια πριν στη Μονή της Εικοσιφοινίσσης του όρους Παγγαίου, προκειμένου να πείσει την ηγουμένη να του παραδώσει το φιλμ με τον τότε πρωθυπουργό Κωνσταντίνο Καραμανλή κατά την επίσκεψή του στη Μονή, αφού εκείνοι είχαν αργήσει να φτάσουν και έχασαν έτσι το ρεπορτάζ. Ο Γιάννης Κυριακίδης δεν γύρισε ποτέ από ρεπορτάζ χωρίς εικόνες. Έκανε όλα τα μεγάλα ρεπορτάζ των περασμένων δεκαετιών με καλύτερο εκείνο στην Ουγκάντα, όπως ο ίδιος ισχυρίζεται. Η επιμονή του είναι παροιμιώδης. Σίγουρα πολλοί θα τον θυμούνται έναν Δεκαπενταύγουστο στην Παναγία Σουμελά του νομού Ημαθίας να δίνει παραγγέλματα στον Αρχιεπίσκοπο Αθηνών, την πολιτική ηγεσία και τους Μητροπολίτες, προκειμένου να τους φωτογραφίσει όπως αυτός ήθελε. Όπου και αν βρισκόταν όλοι έκαναν πάντα στην άκρη, ώστε να μην εμποδίζουν τη λήψη του Κυριακίδη. Σε κανέναν άλλον σίγουρα δεν συμβαίνει αυτό.\nΟ άνθρωπος που αποτύπωσε με το φακό του την ιστορία της σύγχρονης Ελλάδας σε μια παλαιότερη συνέντευξη, ρωτήθηκε πως θα φωτογράφιζε το μέλλον και απάντησε: με τα μάτια ενός παιδιού. Αυτός είναι ο τελευταίος ζωντανός θρύλος της Θεσσαλονίκης.\nΚείμενο/Φωτογραφίες: Μ. Γκουτζιούδης


Νέο Μνημόνιο με εκλογές; - Ανοιχτό Παράθυρο\nHomeΑπόψειςΝέο Μνημόνιο με εκλογές;\nΗ Ελλάδα τον τελευταίο καιρό και ιδίως μετά τον πρόσφατο ανασχηματισμό του πρωθυπουργού, έχει μπει σ’ έναν αγώνα δρόμου για να κλείσει η 2η αξιολόγηση με τους δανειστές, έτσι ώστε να δρομολογηθούν, τόσο τα βραχυπρόθεσμα μέτρα ελάφρυνσης του χρέους όσο και η ένταξη της χώρας στον μηχανισμό ποσοτικής χαλάρωσης της ΕΚΤ, το λεγόμενο QE.\nΤο ερώτημα που τίθεται όμως δεν είναι απλά αν θα κλείσει η αξιολόγηση, αλλά αφενός με τι όρους θα κλείσει και αφετέρου αν έχει τον απαιτούμενο πολιτικό χρόνο η κυβέρνηση για ν’αναστρέψει το αρνητικό κλίμα στην οικονομία.\nΗ αίσθηση που υπάρχει δυστυχώς παντού στην αγορά είναι ότι είναι ήδη πολύ αργά για να επιτευχθεί μια σημαντική βελτίωση στην ελληνική οικονομία, καθώς ακόμα και σε καθεστώς ελάφρυνσης χρέους, λόγω της υστέρησης εμφάνισης των όποιων μέτρων στην πραγματικά οικονομία, το αποτέλεσμα είναι πιθανόν να εμφανιστεί μετά από 2 χρόνια λόγω της έλλειψης ανταγωνιστικότητας αλλά και των χαμηλών ρυθμών ανάπτυξης της ελληνικής οικονομίας.\nΕκτός αυτού, όπως ήδη διαφαίνεται, αν τελικά κλείσει η αξιολόγηση καθώς τα περισσότερα μέτρα είναι ήδη συμφωνημένα, αυτό θα προϋποθέτει την συμμετοχή του ΔΝΤ στο πρόγραμμα, το οποίο με την σειρά του βάσει καταστατικού έχει ήδη θέσει τους δικούς του όρους.\nΤο κομβικό θέμα των πρωτογενών πλεονασμάτων, που ανέμενε εδώ και καιρό να επιτύχει η κυβέρνηση ως χαλάρωση της δημοσιονομικής πολιτικής, είναι αδύνατον να επιτευχθεί καθώς οι δανειστές εμφανίζονται με μία κοινή γραμμή στην διατήρηση πλεονασμάτων της τάξης του 3.5% του ΑΕΠ για τα έτη 2019-2020 μετά την λήξη του τρέχοντος προγράμματος το 2018.\nΕπί της ουσίας, για να κλείσει η αξιολόγηση και να δώσουν οι δανειστές τουλάχιστον τα βραχυπρόθεσμα μέτρα ελάφρυνσης, επιζητούν πρόσθετες εγγυήσεις τόσο για να κριθεί ανταγωνιστική η ελληνική οικονομία, αλλά και για να συμμετάσχει και το ΔΝΤ τόσο με τεχνική όσο και με οικονομική βοήθεια.\nΣύμφωνα με τα παραπάνω, η Ελλάδα και συγκεκριμένα το οικονομικό επιτελείο, απαιτείται να προσδιορίσει και να περιγράψει από τώρα τ’ απαιτούμενα μέτρα για την περίοδο 2019-2020 στα πλαίσια του Μεσοπρόθεσμου προγράμματος, ώστε να επιτευχθούν τα υψηλά πλεονάσματα.\nΔεδομένης μάλιστα της δυστοκίας της οικονομίας, της έλλειψης ρευστότητας αλλά και της υπέρογκης φορολογίας, η κυβέρνηση αντιλαμβάνεται ότι οποιαδήποτε νέα κίνηση αύξησης φορολογίας ταυτόχρονα με οριζόντιες περικοπές συντάξεων θα δώσουν την χαριστική βολή στην μεσαία τάξη που έχει σταματήσει εδώ και καιρό να παράγει και να δημιουργεί πλούτο λόγω αδυναμίας και έλλειψης κινήτρων στην αγορά.\nΗ κυβέρνηση είναι αναγκασμένη να περιγράψει ένα νέο Μνημόνιο ως συνέχεια του 3ου Μνημονίου, ώστε να επιτύχει ελάφρυνση χρέους, την οποία όμως θα μπορούσαν να είχαν φέρει ήδη οι μεταρρυθμίσεις αν είχαν εφαρμοστεί στην ώρα τους και είχαν τάχιστα απελευθερωθεί οι αγορές από την εποχή του 2ου Μνημονίου, που ποτέ δεν εφάρμοσε η κυβέρνηση Σύριζα.\nΤο αφήγημα της κυβέρνησης αλλά και το ηθικό πλεονέκτημα αρχίζουν πλέον και ξεθωριάζουν μέρα με την μέρα γεγονός που αποτυπώνεται και παγιώνεται στις δημοσκοπήσεις βάσει των οποίων η διαφορά διαρκώς διευρύνεται υπέρ της αξιωματικής αντιπολίτευσης.\nΕίναι προφανές ότι ο πολιτικός χρόνος της κυβέρνησης τελειώνει αν δεν γίνει κάτι εντυπωσιακό από τον διεθνή παράγοντα.\nΠοια θα είναι λοιπόν η στρατηγική που θα επιλέξει ο πρωθυπουργός; Θα πάει σε εκλογές αρνούμενος τα νέα μέτρα που βάζουν τη χώρα σε νέο Μνημόνιο; Θα διαφημίσει μήπως τα μέτρα ελάφρυνσης χρέους, τα οποία δεν θα έχουν κανένα προσωρινό αντίκτυπο στην καθημερινότητα των πολιτών, ενώ ταυτόχρονα θα μειώνει συντάξεις;\nΕύλογα ερωτήματα με απαντήσεις που θα κριθούν άμεσα. Το σίγουρο είναι ότι η κυβέρνηση αυτοπαγιδεύτηκε καθώς αν είχε ήδη εφαρμόσει τα προαπαιτούμενα πιθανότατα τώρα να μην συζητούσαμε καν για νέα μέτρα.\nΑναμένουμε λοιπόν μ’ενδιαφέρον τις εξελίξεις που θα καθορίσουν και το μέλλον της ελληνικής οικονομίας για τα επόμενα χρόνια.


Ψυχρολουσία από τη Γερμανία: Νέο πρόγραμμα φέρνουν οι δανειστές! - SalonicaNews\nΨυχρολουσία από τη Γερμανία: Νέο πρόγραμμα φέρνουν οι δανειστές!\nΨυχρολουσία από τη Γερμανία, με βάση δημοσιεύματα: Μόνο καθαρή έξοδο από τα μνημόνια δεν βλέπει ο γερμανικός Τύπος για τον Αύγουστο, αλλά αντίθετα παράταση του τρέχοντος προγράμματος και αυστηρή επιτήρηση στο μέλλον.\nΔΝΤ: Εκτός στόχου για το πλεόνασμα\nΤο ΔΝΤ εκτιμά ότι η Ελλάδα θα πετύχει φέτος πρωτογενές πλεόνασμα 2,9% του ΑΕΠ, παραμένοντας ωστόσο κάτω από τον στόχο για πλεόνασμα 3,5%.\nΗ έκθεση του Fiscal Monitor που δημοσιοποιήθηκε σήμερα από την Ουάσιγκτον, προβλέπει πως το πρωτογενές πλεόνασμα θα περάσει από το 3,7% το 2017, στο 2,9% το 2018, ενώ από το 2019 ως και το 2022 θα βρίσκεται σταθερά στο 3,5%. Σε ότι έχει να κάνει με το χρέος θα φτάσει φέτος στο 191,3% του ΑΕΠ με τον όγκο του χρέους να κινείται καθοδικά την επόμενη πενταετία.\nΌσον αφορά τα στοιχεία για τον προϋπολογισμό για το 2018 προβλέπει ένα μικρό δημοσιονομικό έλλειμμα της τάξης του 0,1%, ενώ για το 2019 εκτιμά πως ο προϋπολογισμός θα είναι και πάλι ισοσκελισμένος. Το δημοσιονομικό πλεόνασμα θα επανέλθει το 2020 με 0,1% και θα συνεχιστεί το 2021 με 0,2%. Αντίθετα, η διετία 2022-2023 θα έχει έλλειμμα 0,2% και 2,4% αντιστοίχως.\nΑπό την πλευρά του το Μαξίμου δεν φαίνεται να ανησυχεί, αν πιστέψουμε τις… διαρροές, με τις οποίες γίνονται γνωστές, εδώ και δυο χρόνια, ιδέες, προτάσεις και σκέψεις της κυβέρνησης.\nΕπειδή γνωστά ΜΜΕ εξακολουθούν να βλέπουν στον ύπνο τους νέα μέτρα και ιστορίες καταστροφής, ενημερώνουμε ότι δεν υπάρχει κανένα τέτοιο θέμα.\nΚανένας λόγος ανησυχίας λοιπόν. Η κυβέρνηση θα ολοκληρώσει την διαδικασία της εξόδου, από το Πρόγραμμα και την επιτροπεία, όπως εξάλλου είμαστε βέβαιοι ότι επιθυμούν όλοι...»\nLabels Δανειστές, ΔΝΤ, Μαξίμου, Μνημόνιο, Οικονομία, ΣΗΜΑΝΤΙΚΟ, Χρέος


Ο Σα και ο «Τόρο» έδιωξαν τις δυσκολίες.. - typospor.gr\nHome Αθλητικά Ο Σα και ο «Τόρο» έδιωξαν τις δυσκολίες..\nΟ Σα και ο «Τόρο» έδιωξαν τις δυσκολίες..\n12:30:00 π.μ. Αθλητικά Edit\nΑν δει κανείς το τελικό 4-0 στο ματς του Ολυμπιακού με τον Πανιώνιο και δεν έχει παρακολουθήσει το παιχνίδι, μάλλον δεν θα καταλάβει πόσο αγχώθηκαν οι «ερυθρόλευκοι» για να φτάσουν σε αυτήν τη νίκη. Όχι πως δυσκολεύτηκαν, αλλά σίγουρα αγχώθηκαν...\nΊσως να είχαν δυσκολευτεί κιόλας, αν ο Σα δεν είχε σώσει ένα σίγουρο γκολ στο τετ α τετ του Καμαρά στο 10' ή αν ο Τοροσίδης δεν είχε την ψυχραιμία να δώσει μια ολόσωστη ασίστ στον Χασάν για να σκοράρει στο 68', αλλά από την στιγμή που τόσο ο Πορτογάλος γκολκίπερ και ο «Τόρο» έκαναν αυτό που έπρεπε, απλά αγχώθηκαν μέχρι να έρθει το πρώτο γκολ, χωρίς όμως να δυσκολευτούν ιδιαίτερα...\nΗ αλήθεια είναι, βέβαια, ότι ειδικά στο πρώτο ημίχρονο ο Ολυμπιακός δεν ήταν αυτός που έχουμε συνηθίσει τον τελευταίο καιρό, αλλά ας μην ξεχνάμε ότι απουσίαζαν οι τιμωρημένοι Φορτούνης και Γκιλιέρμε, ενώ σχεδόν από το ξεκίνημα αποχώρησε τραυματίας και ο Ομάρ. Τρεις παίκτες δηλαδή που κατά γενική ομολογία κάνουν εξαιρετική σεζόν και είναι μέλη του βασικού κορμού της ομάδας. Ήταν λογικό λοιπόν να παρουσιάσει κάποιες αρρυθμίες ο Ολυμπιακός, ενώ από την στιγμή που δεν μπήκε γρήγορα ένα γκολ για να φύγει το άγχος, το πρώτο ημίχρονο δεν κύλησε όπως περίμεναν οι περισσότεροι...\nΤέλος καλό, όλα καλά όμως. Η ομάδα μέσα σε 18 λεπτά πέτυχε τέσσερα γκολ, έχασε ευκαιρία για άλλα τόσα κι αν δεν είχε εκνευριστεί τόσο πολύ με τον Κοτσάνη (όνομα και πράμα λέμε...) θα το είχε καθαρίσει και νωρίτερα το παιχνίδι. Σημασία έχει, πάντως, ότι ο Ολυμπιακός πέτυχε με εμφατικό τρόπο την έκτη συνεχόμενη νίκη του στο πρωτάθλημα, πετυχαίνοντας για δεύτερο συνεχόμενο παιχνίδι τέσσερα γκολ και πλέον μπορεί να περιμένει με την άνεσή του το ντέρμπι της ΑΕΚ με τον ΠΑΟΚ, ώστε να δει με τι διαφορά θα πάει την ερχόμενη Κυριακή στην Τούμπα...\nΥΓ1. Γκολ ο Χασάν, γκολ ο Γκερέρο, γκολ ο Λάζαρος και γκολ και ο Βούκοβιτς! Παίκτη με πολλά γκολ μπορεί να μην έχει στο φετινό πρωτάθλημα ο Ολυμπιακός, αλλά αν μη τι άλλο έχει πλουραλισμό στο σκοράρισμα...\nΥΓ2. Μπράβο στον Λάζαρο για την αφιέρωση που έκανε στα θύματα της Θύρας 7 όταν πέτυχε το γκολ...\nΥΓ3. Για τον Μαρτίνς και την εκπληκτική δουλειά που έχει κάνει τα λόγια είναι περιττά πλέον. Από συγκυρίες κι από την απίστευτη ρέντα του ΠΑΟΚ υπάρχει αυτή η διαφορά στη βαθμολογία, ενώ έχει βάλει το χεράκι της και η εξυγίανση βέβαια...\nΥΓ4. Ας ελπίσουμε να τον πρόλαβε τον τραυματισμό ο Ομάρ, καθώς θα είναι ότι χειρότερο να τον χάσει η ομάδα ενόψει ΠΑΟΚ και Ντιναμό Κιέβου. Υπάρχει ο «Τόρο», βέβαια, που όλοι είδαμε πόσα πολλά προσέφερε στο αποψινό ματς, αλλά ο φετινός Ομάρ είναι υπερηχητικός...\nΥΓ5. Μπάμπη κράτα γερά...